title: Eulerin menetelmä

text: Nähdään, että käytettäessä pientä askelen "h" arvoa on menetelmän virheessä dominoiva termi suhteessa verrannollinen "h":n. Ratkaistessa menetelmällä alkuarvotehtävää on tarvittavien askelien määrä kääntäen verrannollinen askeleeseen "h". Näin on pääteltävissä, että kokonaisvirhe Eulerin menetelmässä on verrannollinen askeleeseen "h" (virhe askeleessa kertaa askelien määrä). Eulerin menetelmää kutsutaankin ensimmäisen kertaluokan menetelmäksi.


title: Eulerin menetelmä

text: Tarkkuus on parannettavissa ottamalla huomioon Taylorin sarjasta lisää termejä. Tämä kuitenkin saattaa olla hankalaa, sillä niitä varten pitäisi ratkaista muuttujan "y"("t") derivaattoja. Tämän takia onkin kehitetty useaa ajankohtaa alkuarvoinaan käyttäviä multistep-menetelmiä tai yhden ajanhetken derivaattaa useammassa pisteessä approksimoivia menetelmiä kuten esim. Runge-Kutta-menetelmät.


title: Vahapalmuaratti

text: Vahapalmuaratti ("Ognorhynchus icterotis") on erittäin uhanalainen Kolumbian ja Ecuadorin Andeilla elävä papukaijalintu. Lintu on ainoa "Ognorhynchus"-suvun laji .


title: Vahapalmuaratti

text: Kooltaan vahapalmuaratti on noin 42 cm. Lajin päälaki, selkä, kurkku, siivet ja pyrstö ovat väriltään vihreät. Naama sekä vatsa ovat väritykseltään keltaiset. Nokka on vahva ja tumma. Vahapalmuaratti muistuttaa ulkonäöltään kallioarattia ("Aratinga wagleri") ja kirjuriarattia ("Leptosittaca branickii"). Kallioaratti on pienikokoisempi ja siltä puuttuu pään keltainen väri. Myös kirjuriaratin päässä on vähemmän keltaista kuin vahapalmuaratilla.


title: Vahapalmuaratti

text: François Victor Masséna ja Charles de Souancé kuvailivat lajin holotyypin Kolumbian Ocañasta 1854.


title: Vahapalmuaratti

text: Vahapalmuaratin elinympäristöä ovat vuoristometsät 1 200–3 400 metrin korkeudessa. Laji viihtyy erityisesti "Ceroxylon quindiuense" -vahapalmulajia kasvavissa metsissä, koska se pesii ja etsii ravintoaan puussa. Laji käyttää ravintonaan nuppuja, kukkia, hedelmiä ja siemeniä ja kerääntyy parviksi ravinnonetsintä matkoillaan. Lajin pesintäaika kestää huhtikuusta marraskuuhun.


title: Vahapalmuaratti

text: Vahapalmuarattikannan kooksi arvioidaan 600 yksilöä . Suurin uhka lajille on elinympäristön tuhoutuminen metsänhakkuissa. Sveltuvia ympäristöjä on kuitenkin jäljellä. Lajia on pyydystetty ravinnoksi ja häkkilinnuiksi, vaikka se on hyvin vaikea häkissä pidettäväksi. Lajin suojelu on tuottanut tulosta ja kanta on saatu nousemaan.


title: Ukko-Pekka Yliranta

text: Ukko-Pekka Tapani Yliranta (s. 4. toukokuuta 1990 Kittilä) on suomalainen harmonikan soittaja, joka voitti Kultaisen Harmonikan vuonna 2008. Yliranta on opiskellut harmonikansoittoa Tapani Haapasaaren johdolla. Yliranta on toiminut myös opiskelijapolitiikan parissa Oulun yliopiston ylioppilaskunnassa useissa luottamustehtävissä. Vuonna 2013 hän toimi OYY:n hallituksen jäsenenä vastuualueinaan järjestöyhteistyö, sosiaalipolitiikka ja liikunta. Yliranta on myös toiminut OYY:n edustajiston jäsenenä vuosina 2011-2015.


title: Osakeindeksi

text: Osakeindeksi mittaa osakkeiden hintamuutoksia. Kuhunkin sijoituskohdetta kuvaavaan indeksiin kootaan joukko arvopapereita, jotka yhdessä muodostavat mahdollisimman edustavan otoksen. Monet sijoitusrahastot vertaavat tuottoaan indekseihin.


title: Omfalos Renaissance

text: Omfalos Renaissance on suomalainen yhtye, jonka esikoisalbumi "Miekka ja kirsikankukka" (Helmi Levyt 2008) ilmestyi syyskuussa 2008.


title: Omfalos Renaissance

text: Yhtyeen laulajana, säveltäjänä ja multi-instrumentalistina on Mika Rättö, ja sävellyksistä vastaa säveltäjä-kapellimestari Harri Kerko. Yhtyeen teksteistä vastaa myös 22-Pistepirkon ja Kuusumun profeetan tekstittäjänä tunnettu Jussi K. Niemelä. Suurin osa albumin materiaalista perustuu improvisaatioon ja on taltioitu ensimmäisellä otolla.


title: Omfalos Renaissance

text: Oman panoksensa levylle antoi myös yhdysvaltalainen pianisti-säveltäjä Mike Garson, joka tunnetaan yhteistyöstä David Bowien ja Smashing Pumpkinsin kanssa. Garson on soittanut muun muassa Bowien "Aladdin Sane"- ja "Diamond dogs" -levyillä.


title: Raudaskylän Kristillinen Opisto

text: Raudaskylän Kristillinen Opisto on kansanopisto Ylivieskassa, Pohjanmaalla. Raudaskylän Kristillinen Opisto tarjoaa monipuolista koulutusta humanistis-kulttuurisessa perinneympäristössä. Opistolla on vuosittain yhteensä yli 200 vuosiopiskelijaa. Opisto on aloittanut toimintansa syksyllä 1920.


title: Raudaskylän Kristillinen Opisto

text: Raudaskylän Kristillisessä Opistossa voit suorittaa seuraavia opintoja:Raudaskylän Kristillinen Opiston arvot ja kasvatusnäky pohjautuvat herännäisyyteen. Kristillisen ihmiskäsityksen pohjalta pyritään toiminnassa oikeudenmukaisuuteen, tasa-arvoon, ajattelun ja vakaumuksen kunnioittamiseen ja kestävään kehitykseen.


title: Bessie Jones

text: Mary Elizabeth "Bessie" Jones (8. helmikuuta 1902 Smithville, Georgia – 4. syyskuuta 1984 Brunswick, Georgia) oli yhdysvaltalainen Georgian Sea Islandsilta kotoisin ollut gospel-laulaja. Hän oli yksi Georgia Sea Island Singersin perustajajäsenistä.


title: Bessie Jones

text: Musiikkitieteilijä Alan Lomax tapasi Jonesin tutkimusmatkallaan etelään 1950-luvun puolivälissä. Jones esiintyi Lomaxin dokumenteilla ja Sea Islandsilla tehdyillä äänitteillä. Vuonna 1972 julkaistiin Jonesin yhdessä folkloristi Bess Lomax Hawesin kanssa kirjoittama kirja "Step It Down: Games, Plays, Songs, and Stories from the Afro-American Heritage". Jones levytti kaksi sooloalbumia: "So Glad I'm Here" (1973) ja "Step It Down" (1975).


title: Bessie Jones

text: Moby on käyttänyt levyillään sampleja Bessie Jonesin lauluista.


title: Klassinen

text: Klassinen (latinan sanasta "classicus" ’ensiluokkainen’) voi viitata ainakin seuraaviin:


title: 2008 TC3

text:
2008 TC oli läpimitaltaan parimetrinen Apollo-ryhmän asteroideihin lukeutunut meteoroidi, joka löydettiin Arizonassa sijaitsevalla Mt. Lemmon -teleskoopilla 6. lokakuuta 2008. Meteoroidi räjähti Maan ilmakehässä, 37 kilometriä pohjoisen Sudanin yllä 7. lokakuuta 2008 kello 2:46 UTC (kello 5:46 Suomen aikaa). Kappaleen räjähdys havaittiin KLM:n lennolta, joka oli noin 750 merimailia (n. 1 400 km) lounaaseen ennustetusta osumakohdasta.
Törmäys on historiallinen, koska ensimmäisen kerran ulkoavaruuden kappaleen törmäys Maahan pystyttiin ennustamaan etukäteen.


title: 2008 TC3

text: Videohavaintojen avulla tehdyn analyysin mukaan kappale 2008 TC3 oli melko litteä ja pitkulainen. Sudanin Nubian aavikolta löytyneet meteoriitit osoittivat kappaleen olleen pääosin siihen asti harvinaista, hyvin huokoista ureiliitti-tyyppiä. Jälkikäteen tehtyjen analyysien perusteella on myös pystytty ensimmäistä kertaa toteamaan saman asteroidin sisältävän usean tyyppistä ainesta, ja siten erityyppisten meteoriittien voivan olla peräisin samasta kappaleesta. Koska kappaleen saapumisvauhti ilmakehään oli kuitenkin verrattain hidas, noin kolmimetrisestä pienasteroidista selvisi maanpinnalle asti satoja meteoriitteja. Maan pinnalta löydettiin yli 600 meteoriittia, yht. 10,5 kg. Osumassa vapautunut energiamäärä vastasi noin 0,9–1,0 kilotonnin räjähdystä.


title: Wally Phillips

text: Wally Phillips (7. heinäkuuta 1925 Portsmouth, Ohio – 26. maaliskuuta 2008 Naples, Florida) oli yhdysvaltalainen radiopersoona. Suurimman osan urastaan hän toimi chicagolaisella WGN-radioasemalla, jonne hän tuli vuonna 1956 ja jatkoi aina eläkkeelle jäämiseensä asti vuonna 1998.


title: Wally Phillips

text: Phillips nimettiin Radio Hall of Fameen vuonna 1993 ja NAB Hall of Fameen vuonna 1997.


title: Wally Phillips

text: Hän kuoli keväällä 2008 sairastettuaan Alzheimerin tautia viiden vuoden ajan.


title: Finlandia Park Hotel Helsinki

text: Finlandia Park Hotel Helsinki sijaitsee Keski-Helsingissä, Käpylän kaupunginosassa vuonna 1949 Helsingin olympialaisia varten hotelliksi valmistuneessa kiinteistössä. Samassa rakennuksessa toimi ennen myös elokuvateatteri. Aiempi toiminta tapahtui nimillä Hotelli ja Ravintola Uusimaa sekä Park Hotel Käpylä. Rakennuksen edessä sijaitsee raitiovaunulinja 1/1A:n päätepysäkki, josta Helsingin keskustaan matkaa on noin kuusi kilometriä.


title: Finlandia Park Hotel Helsinki

text: Hotellissa on 40 huonetta, joihin on mahdollista majoittaa enimmillään 96 henkilöä. Park Hotel Helsinki tarjoaa majoituspalveluiden lisäksi kokous-, ravintola- ja saunapalveluita. Kaikki huoneet sekä ravintola-, sauna- ja aulatilat ovat savuttomat.


title: Finlandia Park Hotel Helsinki

text: Kokousosastoon kuuluu viisi eri kokoista tilaa, joiden maksimikapasiteetti on yhteensä 200 henkilöä. Saunaosaston kolmeen eri kokoiseen saunaan mahtuu maksimissaan 35 henkilöä, ja osastolla yhteiskäytössä oleva uima-allas on kooltaan noin 5 × 12 m. Ravintolassa on 150 asiakaspaikkaa. Sisäpihalla on kesäisin ulkoterassi.


title: Finlandia Park Hotel Helsinki

text: Park Hotel Käpylässä kuvattiin "Hyvät herrat" -televisiosarjaa ja sen jatkoa "Herrat nauraa" -televisiosarjaa. Muistona noista ajoista säilytettiin saunojen nimet: Paukun sauna, Tyynen sauna ja Tollon sauna.


title: Finlandia Park Hotel Helsinki

text: Hotellirakennuksen ympäristössä sijaitsee puutarhakaupunkimaiseksi 1920-luvulla rakennettu Puu-Käpylä. Lähistöllä on myös Taivaskallio, joka on Helsingin kantakaupungin korkein maantieteellinen paikka. Turistikohteista lähellä ovat Helsingin messukeskus, Arabian tehtaat sekä Hartwall Arena. Lisäksi lähistöllä ovat Mäkelänrinteen uintikeskus, Käpylän ja Oulunkylän urheilupuistot ja Velodromi.


title: Finlandia Park Hotel Helsinki

text: Park Hotel Käpylä suljettiin konkurssin vuoksi 8. tammikuuta 2017, mutta se avattiin uuden omistajan toimesta 1. helmikuuta 2017 ja toimiikin nykyään nimellä Finlandia Park Hotel Helsinki .


title: Vuoniemi

text: Vuoniemi on Pyhäselkään pistävä pitkä ja kapea niemi Rääkkylän kunnassa, Sintsin kylässä. Niemen eteläpuolella on Oriveden vesistöön kuuluva Jänisselkä ja pohjoispuolella Pyhäselkä.


title: Vuoniemi

text: Harjumainen niemi jatkuu Vuosalmen toisella puolella kapeana Tikansaarena. Vuoniemi on tunnettu arktisten ja vaelluslintujen havainnointipaikkana. Niemeen valmistui korkea lintutorni, "Eihveli", syksyllä 2002.


title: Vuoniemi

text: Vuoniemeen pääsee maanteitse tieltä 484; risteyksessä länteen kääntyy Vuoniemeen, itään Sintsiin.


title: Voikkaa–Haarankallio-rata

text: Voikkaa–Haarankallio-rata oli Suomen rataverkkoon kuulunut teollisuusrata, joka johti Voikkaalta itään Savon radalle Harjun aseman pohjoispuolelle. Vuonna 1902 valmistunut rata rakennettiin alun perin Voikkaan tehtaan omistajayhtiön aloitteesta ja sen kustannuksella. Radan kautta kulki aina 1960-luvulle saakka Voikkaan tehtaiden tavaraliikenne ja sillä oli myös henkilöliikennettä vuosina 1945–1949, kun niin sanotuilla puumoteilla ajettiin Kouvolasta Haarankallion kautta Voikkaalle. Voikkaan ja Haarankallion välillä oli tällöin Supanmäen, Kousan ja Vessarin seisakkeet.


title: Voikkaa–Haarankallio-rata

text: Voikkaan rata liittyi Savon rataan noin kaksi kilometriä Harjun aseman pohjoispuolella Haarankalliossa. Myöhemmin Savon radan oikaisun yhteydessä radan liittymäkohta siirtyi 3 kilometriä pohjoisemmaksi Multamäkeen. Savon radalla tehtiin Harjun ja Multamäen välillä vuosina 1968–1970 rataoikaisu, jonka yhteydessä rakennettiin uusi Harjunjoen ylittävä silta sekä 180 metriä pitkä Venekallion tunneli. Tunneli oli kaksiraiteinen koska Voikkaan rata erkani Savon radasta Multamäen kohdalla tunnelin pohjoispäässä ja Voikkaan rata kulki tunnelissa Savon radan rinnalla. Nykyisin tunneli on yksiraiteinen.


title: Voikkaa–Haarankallio-rata

text: Sotavuosina 1940–1945 rata oli osa Kouvolan länsipuolelta Korialta Voikkaan kautta Savon radalle johtanutta yhdysrataa. Tämä ratayhteys rakennettiin ohittamaan ilmapommituksille alttiit Kymijoen ylittävä Korian ratasilta ja Kouvolan ratapiha. Yhdysradan käyttö oli vilkkaimmillaan 1941. Radalla oli jatkosodan vuosina jonkin verran tavara- ja sotilasjunaliikennettä mutta sen merkitys jäi lopulta vähäiseksi. Korialta Voikkaalle kulkenut rataosuus purettiin sodan jälkeen 1945–1946.


title: Voikkaa–Haarankallio-rata

text:
Voikkaa–Haarankallio-radan merkitys alkoi vähentyä, kun Kuusankoskelta Kuusanniemen kautta Voikkaalle johtava uusi rata valmistui 1964. Voikkaan itäpuolella sijainneessa ratojen yhtymäkohdassa oli kolmioraide. Kolmioraiteen ja Savon radan välisen osuuden liikenne päättyi 1. kesäkuuta 1981 ja se purettiin samana vuonna. Vanhalla ratalinjalla kulkee nykyisin ulkoilureitti. Sen varrella Multamäessä on uhanalaisen kalliosinisiiven elinalue, jota hoidetaan vuosittain talkoilla.
Entisen kolmioraiteen ja Voikkaan tehtaan välinen rataosuus on edelleen käytössä osana Kouvola–Kuusankoski-rataa.


title: Koria–Voikkaa-rata

text: Koria–Voikkaa-rata oli Suomen rataverkkoon kuulunut 11 kilometrin pituinen vuoden 1940 lopulla valmistunut reservirata, joka kulki Kymijoen länsipuolelta yhdistäen Korian rautatieaseman ja Voikkaan tehdastaajaman.


title: Koria–Voikkaa-rata

text: Yhdysrata rakennettiin ohittamaan armeijan huollolle tärkeällä Pietarin radalla olleet ilmapommituksille alttiit Kymijoen ylittävä Korian ratasilta ja Kouvolan ratapiha.


title: Koria–Voikkaa-rata

text: Alkuperäisen suunnitelman mukaan yhdysrata oli tarkoitus rakentaa Pietarin radalta Korialta Savon radan Harjun asemalle asti. Voikkaalta oli kuitenkin jo olemassa valmis rautatieyhteys Savon radalle Voikkaa–Haarankallio-rataa pitkin, joten yhdysrataa ei tarvinnut rakentaa loppuun asti.


title: Koria–Voikkaa-rata

text: Radan rakentaminen alkoi talvisodan alussa, mutta rakentamisesta ei kerrottu julkisuudessa strategisista syistä. Koko rata oli valmis vuoden 1940 lopulla.


title: Koria–Voikkaa-rata

text: Koria–Voikkaa-radalle pääsi Pietarin radalta vain lännestä päin eli Lahden suunnasta, sillä risteyskohdassa ei ollut kolmioraidetta. Rata kulki Kyöperilässä Kymijoen yli Voikkaalle 226 metriä pitkää teräsristikkosiltaa pitkin. Tämä kesällä 1939 valmistunut silta oli alun perin tarkoitettu käytettäväksi kaksikerroksisena (junat alhaalla ja autot ylhäällä), mutta sitä käytettiin tiettävästi vain yksitasoisena. Silta toimi radan purkamisen jälkeen maantiesiltana marraskuuhun 1986 asti, jolloin se jäi kevyen liikenteen käyttöön uuden teräspalkkisen maantiesillan valmistuttua.


title: Koria–Voikkaa-rata

text: Yhdysradan käyttö oli vilkkaimmillaan vuonna 1941. Radalla oli jatkosodan vuosina jonkin verran sotilas-, ambulanssi-, tavara-, hiekka- ja tukkijunaliikennettä, mutta sen merkitys jäi lopulta vähäiseksi, koska Korian silta ei kärsinyt vaurioita pommituksissa. Yhdysradan Voikkaan siltakin säilyi ehjänä pommitusyrityksistä huolimatta. Yksi pommeista tosin osui sillan eteläpuolella kulkeneen kapearaiteisen Kuusankosken–Voikan rautatien kiskoihin, mutta syntyneet vauriot jäivät vähäisiksi.


title: Koria–Voikkaa-rata

text: Korian ja Voikkaan välinen rataosuus purettiin sodan jälkeen tarpeettomana vuosina 1945–1946, ja venäläistä alkuperää olleet kiskot toimitettiin Neuvostoliittoon. Ne päätyivät ilmeisesti Muurmannin radalle. Syynä purkamiseen oli Neuvostoliitossa ratakiskoista vallinnut pula, ja mahdollisesti myös strategisesti tärkeitä kohteita koskeneet rauhanehtojen vaatimukset.


title: Koria–Voikkaa-rata

text: Kymijoen yli kulkeva entinen Voikkaan yhdistetty maantie- ja rautatiesilta, samoin kuin ratalinja sillalta etelään Keltin kevytsoratehtaan pohjoispuolelle asti, on nykyisin kevyen liikenteen käytössä asvaltoituna pyörätienä. Sillan pohjoispuolinen rataosuus nykyiselle Kouvola–Kuusankoski-radalle asti on osittain autotienä, osittain teollisuustonttina, osittain pensoittuneena joutomaana ja osittain se on jäänyt Kuusaantien penkan alle. Ratahallintokeskus ja Puolustusvoimat ovat sopineet, että vanha ratalinja säilytetään rakentamiselta vapaana kriisiraideyhteytenä.


title: Koria–Voikkaa-rata

text: Vuosina 1950–1951 rakennettiin radasta uudelleen kuuden kilometrin pituinen Korialta Kelttiin johtanut osuus. Se poikkesi alkuperäisestä yhdysradasta siten, että sille tultiin Pietarin radalta idän eli Kouvolan suunnasta. Alkuperäiselle, lännestä tulleelle ratalinjalle tehtiin vain Korian tiilitehtaan pistoraide. Teollisuusrata päättyi Oy Renlund Ab:n (myöhemmin Oy Lohja Ab, Oy Clayrock Ab, Optiroc, nykyisin Saint-Gobainin tytäryhtiö Maxit Oy Ab) kevytsoratehtaalle ja sitä käytettiin myös radan varrella olevan Valtion viljavaraston (nyk. Suomen Viljava Oy) liikenteeseen, sekä tukkien kuljetukseen, mistä on säilynyt muistomerkkinä ison puunpurkunosturin jäänteet parisataa metriä Kymijoen Lauttavalkamasta alavirran suuntaan. 1950-luvun alussa teollisuusrataa suunniteltiin jatkettavaksi pohjoiseen Voikkaan paperitehtaalle asti ja Voikkaan sillan molempiin päihin kasattiinkin korkeat sillan ylätasolle johtavat penkat Hottinkoskesta saadusta louhintakivestä, mutta ratahanke ei toteutunut.


title: Koria–Voikkaa-rata

text: Puukuljetukset Koria–Keltti-radalla loppuivat jo vuonna 1966, jolloin tukinuitto Kymijoella päättyi Kuusaanlammelta alaspäin. Viimeksi tällä radalla säilytettiin käytöstä poistettuja tavara- ja säiliövaunuja, joista viimeiset romutettiin tammikuussa 2006. Kun Koria–Keltti-rata lakkautettiin kesällä 2004, sen ainoa vartioitu tasoristeys purettiin. Koko radan kiskotus purettiin loppukesällä 2008. Osittain entistä ratalinjaa myöten raivattiin vuonna 2008 Korian ja Kuusankosken taajamat yhdistävä yhdyslatu. Latu liittyy Kuusankosken Uuden hautausmaan takana Nauha-Anhavan latuverkostoon. Valaisematon perinteisen ja vapaan hiihtotyylin latureitti kulkee etelän suuntaan Kuusankosken Rekolan kulmalta voimalinjan alla ja pellon halki kevytsoratehtaan kulmalle, josta se jatkuu ratalinjaa myöten Korialle Hurjatielle. Profiililtaan tasaisella seitsemän kilometrin ladulla on kuitenkin kaikkiaan lähes 20 tienylitystä.


title: Kouvola–Kuusankoski-rata

text: Kouvola–Kuusankoski-rata eli Kymintehtaan rata on Suomen rataverkkoon kuuluva teollisuusrata, joka rakennettiin 3,8 kilometriä pitkänä yksityisenä ratana 1891–1892. Kymintehtaalle johtanut rata erkani aluksi Savon radasta Tanttarin kohdalla olleella vaihteella, kunnes rataa jatkettiin Savon radan vierellä Kouvolaan saakka vuonna 1908. Kymintehtaan radalla oli alusta lähtien myös henkilöjunaliikennettä, joka kuitenkin loppui 31. toukokuuta 1951 linja-autovuorojen lisääntymisen takia.


title: Kouvola–Kuusankoski-rata

text: Syksyllä 1961 Savon radan alkupään ja samalla myös Kymintehtaan radan linjaus muuttui Kouvolan ja Tanttarin välillä niin, että uusi ratalinja kiersi Kellomäen ja Hinkismäen länsipuolelta. Rataosaan luetaan mukaan myös sähköistämätön Kuusankosken ja Voikkaan välinen rata.


title: Kouvola–Kuusankoski-rata

text: Vuonna 1964 Kymintehtaan radan ja Voikkaa–Haarankallio-radan välille rakennettiin ne yhdistänyt uusi rataosuus. Se kulki Kuusanniemen sekä Kymijoen ylittävien Rapakosken ja Pessankosken siltojen kautta. Uusi rata palveli Voikkaan tehtaiden lisäksi Kuusanniemeen rakennettua Kymin Oy:n uutta selluloosatehdasta. Kuusanniemeen valmistui myös uusi Kuusankosken rautatieasema ja ratapiha, jonne siirrettiin ratapihatoimintoja Kymintehtaan asemalta ja Voikkaan asemalta. Kun Voikkaa–Haarankallio-radan yhteys Savon radalle purettiin vuonna 1981, sen jäljelle jääneestä osuudesta tuli osa Kouvola–Kuusankoski-rataa. Uudella rataosuudella ei ole ollut henkilöjunaliikennettä.


title: Kouvola–Kuusankoski-rata

text: Kuusankosken rata on edelleen tavaraliikenteen käytössä. Sen loppupäässä Voikkaalla on Teräspyörä Oy:n aidattu piha. Voikkaalla ratapihalla on mm. hylättyjä Move 66 vetureita ja muutamia vaunuja. Ratapiha päättyy Teräspyörä Oy:n pihaan, jolla on myös ehjiä Move 66 vetureita, mm. Haapamäen museoveturiyhdistyksen yksilö ja muuta veturikalustoa. Teräspyörä Oy:n liikenne on pääosin yksityiskäytössä.


title: Rob Walker Racing Team

text: Rob Walker Racing Team oli yksityinen Formula 1 -talli, jonka Rob Walker perusti vuonna 1953. Tallista tuli F1-historian menestynein yksityinen talli, ja se on ensimmäinen ja viimeinen F1-talli, joka on voittanut Grand Prix'n rakentamatta itse omaa autoaan.


title: Rob Walker Racing Team

text: Talli käytti Connaughtin, Cooperin, Lotuksen, Fergusonin ja Brabhamin autoja. Tallissa ovat ajaneet muun muassa Stirling Moss, Joakim Bonnier ja Graham Hill.


title: Rälssimies

text: Rälssimies eli vapaamies () oli keskiajalla Ruotsissa ja Suomessa maanomistaja, joka nautti verovapautta kruunulle suorittamansa ratsupalveluksen vuoksi. Rälssimiehistä muodostui 1500-luvulta alkaen perinnöllinen sääty ja heitä alettiin nimittää aatelismiehiksi. Tämä nimitys oli peräisin saksan kielestä. Vapaamies-sana esiintyy jo Herra Martin vuonna 1548 tekemässä tai kopioimassa kuningas Kristoferin maanlain suomennoksessa.


title: Natriumfluoriasetaatti

text: Natriumfluoriasetaatti eli "fluorietikkahapon natriumsuola" on myrkyllinen asetaattiyhdiste. Sitä esiintyy luonnossa ainakin 40 kasvissa Australiassa ja Afrikassa ja sitä käytetään tuhoeläinten torjuntaan.


title: Natriumfluoriasetaatti

text: Natriumfluoriasetaatti pysäyttää sitruunahappokierron reagoimalla asetyylikoentsyymi-A:n kanssa muodostaen fluoriasetyylikoentyymi-A:ta, josta muodostuu edelleen myrkyllistä fluorisitruunahappoa.


title: Iros

text: Iros () oli kreikkalaisessa mytologiassa kahden eri mieshahmon nimi.


title: Iros

text: Arnaios tai Iros, kuten häntä yleisemmin kutsuttiin, koska hän vei mielellään viestejä kenen tahansa pyynnöstä, oli Odysseiassa mainittu kerjäläinen, joka oli Ithakassa tunnettu loppumattomasta ruoka- ja juomahalustaan. Vaikkei hän ollutkaan voimakas, oli hän kuitenkin suurikokoinen.


title: Iros

text: Iros kohtasi kerjäläiseksi naamioituneen Odysseuksen tämän palattua kotiinsa kolmenkymmenen vuoden jälkeen harharetkiltään. Hän halusi häätää Odysseuksen pois kodistaan, ja kosioiden yllytyksestä Iros ja Odysseus ajautuivat tappeluun, jossaa Odysseus tyrmäsi Iroksen parilla iskulla. Ottelun päätyttyä Odysseus raahasi Iroksen makaamaan portin pieleen, jotta tämän pelottaisi siat ja koirat pois.


title: Iros

text: Iros oli Aktorin poika ja Demonassan puoliso. Heidän poikansa Eurydamas ja Eurytion osallistuivat argonauttien retkeen.


title: Kielenhalkaisu

text: Kielenhalkaisu on kehonmuokkausoperaatio, jossa kieli tai sen kärki halkaistaan vertikaalisti kahteen osaan. 1990-luvulla kielenhalkaisu oli lähes ennenkuulumatonta, mutta nykyään siitä on tullut suosittua kehonmuokkaajien keskuudessa.


title: Kielenhalkaisu

text: Kielenhalkaisu suoritetaan yleensä skalpellin avulla, mutta laserleikkaustakin on käytetty. Halkaisu on myös mahdollista tehdä venyttämällä kielilävistystä, mutta se on erittäin kivuliasta ja hidasta. Venyttäen tehty kielenhalkaisu johtaa hieman erinäköiseen tulokseen.


title: Album

text: Album on suomalaisen Cause For Effect -yhtyeen toinen albumi, sekä ensimmäinen basso/rummut kokoonpanolla tehty täyspitkä levy.


title: Album

text: Levy on äänitetty joulukuussa 2001. Äänittäminen, miksaaminen ja masterointi kestivät yhteensä viisi päivää. Levyn kappaleet on soitettu "livenä" sisään ja jälkikäteen on äänitetty sekä toinen basso että laulu.


title: Album

text: Levyn julkaisi brasilialainen pienlevy-yhtiö nimeltä Bucho Discos elokuussa 2002. Levyn kesto on 31:13 ja siinä on yhteensä 42 kappaletta. Levyn painos oli 1000 kappaletta.


title: Album

text: Levy on re-masteroitu 2001-2004 diskografia CD:lle jonka suomalainen Dies Irae Records (myöhemmin Stay Heavy Records) julkaisi 06.06.2006.


title: Mekaaninen metsäteollisuus

text: Mekaaninen metsäteollisuus on metsäteollisuuden osa, joka ei muuta puukuituja toiseen kemialliseen muotoon, vaan jalostaa puuta pääasiallisesti mekaanisesti esimerkiksi sahaamalla ja höyläämällä. Mekaanisen metsäteollisuuden tuotteiden käsittelyyn voi kuitenkin myös liittyä kemiallisten aineiden käyttöä tai lämpökäsittelyä. Mekaanista metsäteollisuutta on alettu suomeksi kutsua myös puutuoteteollisuudeksi.


title: Kemiallinen metsäteollisuus

text: Kemiallinen metsäteolisuus on puuta raaka-aineenaan käyttävää teollisuutta, jonka valmistusprosesseissa käytetään myös kemiallisia aineita jalostamiseen. Kemiallisen metsäteollisuuden lopputuote on kartonki tai paperi.


title: Massateollisuus

text: Massateollisuus on osa kemiallista metsäteollisuutta, jonka tehtävänä on tuottaa kartonki- ja paperiteollisuuden omassa valmistuksessaan käyttämiä puolivalmisteita, kuten hierrettä, hioketta, puolikemiallista puumassaa, selluloosaa ja kierrätyskuitua.


title: Massateollisuus

text: Yleensä massateollisuuden omistavat paperi- ja kartonkitehtaat, mutta markkinaselluloosaa varten on olemassa puolivalmisteisiin erikoistuneita yhtiöitä. Suomessa tällainen suuri yhtiö on UPM-Kymmenen ja Metsäliiton Metsä-Botnia.


title: Massateollisuus

text: Teollisuutta suomessa edustaa Metsäteollisuus ry


title: Antti Reivonen

text: Antti Reivonen (s. 13. helmikuuta 1988 Uusikaupunki) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Turun Palloseurassa yhteensä 78 runkosarjaottelua tehopistein 5+5=10 ja keräten kymmenen jäähyminuuttia. Uransa kolme viimeistä kauttaan Reivonen vietti Mestiksessä.


title: Antti Reivonen

text: Reivonen aloitti jääkiekon kotikaupungissaan Uudessakaupungissa ja Jää-Kotkien joukkueessa. Hän siirtyi 15-vuotiaana kaudeksi 2003–2004 Turun Palloseuraan. Reivonen nostettiin kaudeksi 2007–2008 TPS:n SM-liigarinkiin ja hän pelasi sen aikana 17 runkosarjaottelua tehoin 1+2=3. Liigauransa avausmaalin Reivonen teki 1. marraskuuta 2007 vieraissa Tapparaa vastaan. Samassa kuussa hän teki TPS:n kanssa kolmivuotisen jatkosopimuksen. Pian tämän jälkeen Reivosen kausi päättyi kuitenkin olkapäävammaan. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa.


title: Antti Reivonen

text: Palattuaan kaukaloihin Reivonen ei onnistunut vakiinnuttamaan paikkaa TPS:n kokoonpanossa. Kaudella 2008–2009 hän pelasi 35 runkosarjaottelua tehoin 2+3=5. Reivonen vahvisti myös TPS:n A-nuoria, jotka voittivat SM-hopeaa keväällä 2009. Kaudella 2009–2010 hän pelasi ainoastaan TPS:n liigajoukkueessa 26 runkosarjaottelua tehden kaksi maalia. Pieneen rooliin jääneen Reivosen kautta lyhensi myös muutaman viikon ajan hänen lokakuussa 2009 saama sormivamma. Hän voitti Suomenmestaruuden keväällä 2010.


title: Antti Reivonen

text: Kaudeksi 2010–2011 Reivonen siirtyi Mestis-joukkue Kajaanin Hokkiin hakemaan uutta nousua uralleen. Yhden siellä vietetyn kauden jälkeen hän teki vuoden mittaisen sopimuksen TuTon kanssa kesäkuussa 2011. Huhtikuussa 2012 Reivonen teki vuoden mittaisen jatkosopimuksen joukkueen kanssa. Hän kuitenkin loukkasi olkapäänsä jo ennen harjoituskauden alkua ja on sivussa sarja-avauksesta. Reivosen olkapäävamma jatkui läpi kauden 2012–2013, jonka aikana hän pelasi vain kahdeksan runkosarjaottelua. Reivosen pelaajaura päättyi kevääseen 2013.


title: Antti Reivonen

text: Reivonen pelasi viisi poikien maaottelua World U-17 Hockey Challengessa kaudella 2004–2005.


title: Professional 300

text: Professional 300 on suomalaisen Cause For Effect -yhtyeen toinen MiniCD. Levy on äänitetty kahdessa eri äänityssessiossa. Kappaleet nro 1-15 on äänitetty, miksattu ja masteroitu kahdessa päivässä toukokuussa 2003. Kappaleet numero 16-18 on äänitetty, miksattu ja masteroitu yhdessä päivässä helmikuussa 2004.


title: Professional 300

text: Ensimmäisen äänityssession aikana yhtye äänitti myös brittiläisen Unseen Terror -yhtyeen kappaleen Oblivion Descends, mutta sitä ei ole virallisesti julkaistu koskaan.


title: Professional 300

text: Levyllä on yhteensä 18 kappaletta ja kesto vajaat 15 minuuttia. Levyn julkaisi brasilialainen Bucho Discos heinäkuussa 2004. Levy on re-masteroituna julkaistu uudestaan 2001-2004 diskografia CD:llä jonka suomalainen Dies Irae Records (nykyisin Stay Heavy Records) julkaisi 06.06.2006.


title: Pimeä puoli

text: Pimeä puoli ("The Dark Half") on Stephen Kingin kirjoittama, vuonna 1989 julkaistu romaani. George A. Romero on ohjannut kirjan pohjalta elokuvan, joka julkaistiin vuonna 1993.


title: Pimeä puoli

text: Tarina kertoo Thad Beaumont -nimisestä kirjailijasta, joka on kirjoittanut väkivaltaisimpia tarinoitaan George Starkin nimellä. Kirjailija kyllästyy Starkiin ja järjestää hautajaiset kirjailijanimelleen, minkä jälkeen alkaa tapahtua murhia. Uhrit tapetaan samalla tavalla kuin George Starkin kirjoissa. Thad huomaa kaikkien Starkin "hautajaisiin" liittyvien henkilöiden kuolevan ja Alan Pangborn- niminen poliisipäällikkö Castle Rockista epäilee juuri Thadia. Thad tajuaa, että George Stark on hänen toinen puoliskonsa, pimeä puoli, joka on tullut takaisin manalasta kostaakseen Thadille oman "kuolemansa".


title: Abrogans

text: Abrogans tai Codex Abrogans on luultavasti vanhin saksan kielellä kirjoitettu kirja. Se on käsikirjoitettu synonyymisanakirja (tai sanasto tai sanalista) latinasta vanhaan yläsaksaan 700-luvulta (765–775). Useita kopioita tehtiin, mutta vain yksi on selvinnyt nykyaikaan, St. Gallenin luostarin kirjastossa.


title: Abrogans

text: Se on saanut nimensä ensimmäisen hakusanan mukaan: "abrogans = dheomodi" ("vaatimaton, nöyrä"). Se sisältää noin 3 670 vanhan yläsaksan tärkeintä termiä, noin 14 600 esimerkillä. Työ on joskus yhdistetty itävaltalaiseen prelaattiin Arbeo Freisingiläiseen (k. 783 tai 784), ensimmäiseen tunnettuun saksan kielen kirjoittajaan.


title: Abrogans

text: Digitaalinen telekopio Codex Abrogansista


title: PQ-2

text: PQ-2 on suomalaisen Cause For Effect -yhtyeen ensimmäinen MiniCD. Äänite on myös yhtyeen ensimmäinen basso/rummut duona tehty levy.


title: PQ-2

text: Levy on äänitetty kahdessa päivässä marraskuussa 1999. Levyn julkaisi ruotsalainen Ubble-Gubble Records kesällä 2001 painosmäärän ollessa 500 kappaletta. Levy on re-masteroituna julkaistu uudelleen 2001–2004 diskografia CD:llä jonka julkaisi Dies Irae Records (nykyisin Stay Heavy Records) 6. kesäkuuta 2006.


title: PQ-2

text: Levyn nimi tulee toisen maailmansodan aikaisista laivasaattueiden koodinimistä jotka matkasivat Britanniasta Neuvostoliiton Murmanskiin.


title: PQ-2

text: Levyllä on yhteensä 20 kappaletta ja sen kesto on hieman yli 14 minuuttia.


title: Bosnia ja Hertsegovinan Valioliiga

text: Bosnia ja Hertsegovinan valioliiga () on Bosnia ja Hertsegovinan jalkapalloilun pääsarja. Liigan järjestää Bosnia ja Hertsegovinan jalkapalloliitto.


title: Bosnia ja Hertsegovinan Valioliiga

text: Vuodesta 1994 vuoteen 2000 saakka Bosnia ja Hertsegovinassa bosniakit eli muslimit, serbit ja kroaatit pelasivat kukin omia mestaruussarjojaan ja cupejaan. Vuonna 1998 Bosnia ja Hertsegovinan jalkapalloliitto ja Euroopan jalkapalloliitto UEFA järjestivät ensimmäiset pudotuspelimuotoiset ottelut, joilla ratkaistin koko maan mestari. Samanlainen systeemi oli käytössä myös vuonna 2000. Kaudella 2000/2001 pelattiin sarjan ensimmäinen kausi, mutta serbit pelasivat tämän jälkeen vielä kaksi kautta omaa sarjaansa, kunnes liittyivät mukaan kaudeksi 2002/2003, mistä lähtien valioliiga on kattanut koko Bosnia ja Hertsegovinan valtion.


title: Bosnia ja Hertsegovinan Valioliiga

text: Liigaan kuuluu 16 joukkuetta, jotka pelaavat keskenään kaksinkertaisen sarjan. Kauden päätteeksi kaksi heikointa joukkuetta putoaa alemmalle sarjatasolle, joka on jaettu Bosnia ja Hertsegovinan federaation sekä Serbitasavallan alueellisiin liigoihin, joiden voittajat nousevat valioliigaan. Liigan mestari pääsee Mestarien liigan ensimmäiselle karsintakierrokselle, ja toiseksi sijoittunut UEFA Cupin ensimmäiselle karsintakierrokselle.


title: Chramn

text: Chramn tai Chram tai Chramme (k. 560) oli Akvitanian herttua ja frankkien kuninkaan Klotar I:n ja hänen kolmannen vaimonsa Chunsinan poika. Klotar surmautti poikansa kapinoinnin vuoksi.


title: Chramn

text: Chramn nousi kapinaan isäänsä vastaan useita kertoja. Erään kapinan jälkeen hän pakeni perheineen isäänsä Bretagneen, sen hallitsijan Chonooberin suojiin. Klotar hyökkäsi Chramnin ja Chonooberin yhdistyneitä joukkoja vastaan ja voitti nämä. Chonoober surmattiin ja Chramn joutui perheineen vangiksi. Klotar määräsi heidät poltettavaksi. Heidät vietiin pieneen mökkiin, Chramn kuristettiin ja mökki sytytettiin palamaan. Klotar katui tekoaan ja matkusti Toursiin pyytämään Pyhältä Martinukselta syntejään anteeksi. Myöhemmin samana vuonna hän kuoli Compiègnessa.


title: Aneirinin kirja

text: Aneirinin kirja (kymriksi "Llyfr Aneirin") on walesilainen käsikirjoitus 1200-luvun lopulta, ja se sisältää vanhalla kymrillä ja keskikymrillä kirjoitettua runoutta 500-luvun brittiläiseltä runoilijalta Aneirinilta.


title: Aneirinin kirja

text: Käsikirjoitusta säilytetään Cardiffin keskuskirjastossa. Se ajoitetaan noin vuoteen 1265, mutta on mahdollisesti kopio kadonneesta 800-luvun käsikirjoituksesta. Runous on mahdollisesti pysynyt siihen asti muistissa suullisen perinteen avulla. Tunnetuin kirjan runoista on Y Gododdin, varhainen kymrinkielinen runo Gododdinin (Lothian nykyisessä Skotlannissa) sotureista, jotka kaatuivat Catraethin taistelussa (mahdollisesti Catterick Nort Yorkshiressa) vuoden 600 tienoilla. Muut runot, jotka eivät liity tähän taisteluun, sisältävät muun muassa lyhyen runon pojasta nimeltä Dinogad, kuvaten kuinka hänen isänsä menee metsästämään ja kalastamaan.


title: Armo Vuotila

text: Armo Immanuel Vuotila (31. lokakuuta 1905 Aleksandrovsk, Venäjä – 22. tammikuuta 1951 Ranua) oli suomalainen kirjailija joka oli mukana vapaa-ajattelijoiden toiminnassa 1930-luvulla. Hän työskenteli myös muun muassa toimittajana ja kansakoulunopettajana.


title: Armo Vuotila

text: Vuotilan vanhemmat olivat Muurmannin rannikon suomalaisseurakuntien pappina toiminut kirkkoherra Anders Gustaf Vuotila ja Hilma Matilda Aleksanderintytär Nikkonen. Hän pääsi ylioppilaaksi 1922 Oulun teollisuus- ja maanviljelysjaosteinen lyseon teollisuusjaostosta ja opiskeli sitten kemiaa Helsingin yliopistossa.


title: Armo Vuotila

text: Vuotila meni naimisiin 1930 filosofian kandidaatti Anna Elisabeth Gartzin kanssa. Anna Gartz-Vuotila sai vakinaisen Tampereen kauppaoppilaitoksen saksan, ruotsin ja englanninkielen opettajana 1930. Armo Vuotila muutti vakinaisesti Tampereelle 1933 ja toimi sosialidemokraattisen Kansan Lehden toimittajana vuodesta 1934 alkaen. Hän oli myös matkatoimiston johtajana ja vuonna 1939 Tampereen kaupungin kunnallisena matkailuasiamiehenä.


title: Armo Vuotila

text: Vuotila kuului 1920-luvun lopulla Akateemiseen Sosialistiseuraan ja 1930-luvulla hän kuului SDP:n vasemmisto-oppositioon. Vuotilat erosivat kirkosta 1934 ja vuonna 1936 Armo Vuotilasta tuli vastaperustetun "Tampereen seudun siviilirekisteriyhdistys ry":n puheenjohtaja. Vuotilan kirjoituksia ilmestyi yhdistyksen vuosina 1937–1939 julkaisemassa "Ajatuksen Vapaus" -aikakauslehdessä. Vuonna 1937 perustettiin Suomen siviilirekisteriyhdistysten keskusjärjestöksi "Suomen Siviilirekisteriyhdistysten Keskusliitto ry" (SSKL) ja Vuotila oli keskusliiton sihteerinä 1937–1939.


title: Armo Vuotila

text: Toukokuussa 1939 sisäministeriö käynnisti oikeudenkäynnin Tampereen seudun siviilirekisteriyhdistyksen lakkauttamiseksi. Oikeudenkäynnissä vastaajina olivat yhdistyksen puheenjohtaja Vuotila ja sihteeri, varastomies Bruno Alanko. Vuotila katosi 1. elokuuta 1939 kesken oikeudenkäynnin Tampereelta ja hänen sanottiin väärinkäyttäneen yhdistyksen rahavaroja. Tampereen raastuvanoikeus julisti Tampereen seudun siviilirekisteriyhdistyksen lakkautetuksi 16. marraskuuta 1939.


title: Armo Vuotila

text: Vuotila siirtyi rajan yli Norjaan Narvikiin ja toimi syksyllä 1939 merimiehenä Lyypekistä Limhamniin Ruotsiin suolaa kuljettaneessa "Ebba"-laivassa. Talvisodan puhjettua hän palasi joulukuun lopulla 1939 Tampereelle ilmoittautuakseen vapaaehtoisena rintamalle. Vuotila osallistui talvisotaan Pajarin joukoissa Aittojoella ja Viitavaarassa.


title: Armo Vuotila

text: Sodan jälkeen Vuotila julkaisi kertomuskokoelman "Elämän kasvojen alla", joka ilmestyi joulukuussa 1940. Esikoisteos sai hyvät arvostelut ja häntä pidettiin lupaavana, uutena kirjailijalahjakkuutena. Erityisesti teoksen ensimmäinen kertomus, "Erään miehen tarina", sai kiitosta kriitikoilta.


title: Armo Vuotila

text: Jatkosodan aikana Vuotila palveli 1941–1942 Petsamossa Liinahamarin ja Litsan suunnilla. Hänet kotiutettiin iän perusteella 1942 mutta hän palasi vielä palvelukseen 4 kuukauden ajaksi kesäkuussa 1944. Vuonna 1942 Vuotila asui Simon Jokikylässä jossa hän valmisti tervaa juurakoista ja kannoista yhdessä veljensä Toivon ja erään toisen miehen kanssa. Vuotila erosi vaimostaan 1943 ja muutti saman vuoden lokakuussa Ouluun. Hän meni toukokuussa 1944 uusiin naimisiin Simossa tapaamansa Ellen Marja Kalmakosken kanssa. Vuotilan toinen avioliitto oli lapseton mutta ensimmäisestä liitosta hänelle oli yksi otto- ja yksi oma tytär.


title: Armo Vuotila

text: Sodan jälkeen Vuotila toimi tilapäisenä kansakoulunopettajana Sodankylän Orakylässä 1948–1950 sekä syyslukukaudella 1950 Ranuan Hosion koululla. Hänen vaimonsa toimi molemmissa kouluissa koulukeittolan hoitajana. Vuotila kuoli 22. tammikuuta 1951 Ranuan sairaalassa ja hänet haudattiin Ranuan hautausmaalle.


title: Seven and Five Society

text: Seven and Five Society oli brittiläinen taiteilijaryhmä, joka perustettiin Lontoossa vuonna 1919. Se oli vaikutusvaltainen 1920–1930-luvuilla. Ryhmän jäsenet olivat alkujaan hyvin perinteisten tyylien kannattajia ja vastustivat kaikkia uusia ”ismejä”. Se perustettiin vaihtoehdoksi London Groupille, jossa vaikuttivat Bloomsburyn ryhmän taiteilijat. Nimen taustalla oli se, että ryhmään kuului silloin seitsemän kuvanveistäjää ja viisi taidemaalaria.


title: Seven and Five Society

text: Vuonna 1924 ryhmään liittyi abstraktin taiteen merkittävä edustaja Ben Nicholson, ja pian mukaan tuli sellaisia modernisteja kuin Barbara Hepworth, Henry Moore ja jonkin ajan kuluttua John Piper. He valtasivat ryhmän ja karkottivat vanhoilliset. Muita uusia jäseniä olivat Kanty Cooper, Cedric Morris, Christopher ”Kit” Wood ja Len Lye. Ryhmä sai vuonna 1935 uuden nimen Seven and Five Abstract Group ja se piti Britannian ensimmäisen abstraktin taiteen näyttelyn. Ryhmä hajosi vuonna 1936.


title: Before the Storm

text: Before the Storm on Daruden esikoisalbumi, joka julkaistiin 2000. Albumin ensimmäinen single ”Sandstorm” oli vuoden 2000 parhaiten myynyt vinyyli koko maailmassa.


title: Before the Storm

text: Albumi debytoi Suomen virallisen listan ensimmäisellä sijalla, ja pysyi listalla yhteensä 36 viikkoa.


title: Kauhun vuodenajat

text: Kauhun vuodenajat () on Stephen Kingin vuonna 1982 julkaistu pienoisromaanikokoelma, joka julkaistiin suomeksi kahdessa osassa: "Kauhun vuodenajat" ja "Kauhun vuodenajat 2".


title: Kauhun vuodenajat

text: Kokoelma sisältää seuraavat pienoisromaanit:Lisäksi kirjan kaksi ensimmäistä pienoisromaania, "Rita Hayworth ja Shawshankin vankila" ja "Mallioppilas", on julkaistu myös samoissa kansissa nimillä Mallioppilas ja Rita Hayworth – Avain pakoon. Rita Hayworth – Avain pakoon -kirjassa "Mallioppilas"-pienoisromaani on nimellä "Etevä oppilas".


title: Kauhun vuodenajat

text: "Hengitystekniikka"-tarinaa lukuun ottamatta muista tarinoista on tehty elokuva, joista tunnetuimmat ovat Rita Hayworth – avain pakoon ja Stand by Me – viimeinen kesä. Kaikkiaan kirjan pienoisromaaneista on siis tehty kolme elokuvaa:


title: Ammunta kesäolympialaisissa 2008 – naisten skeet

text: Naisten skeet vuoden 2008 kesäolympialaisissa ammuttiin 14. elokuuta Beijing Shooting Range Clay Target Fieldillä. Kilpailun voitti Italian Chiara Cainero tuloksella 93 (72+21).


text: Ennen olympialaisten alkua voimassa olleet maailman- ja olympiaennätykset:


title: Sandstorm

text:
"Sandstorm" on Daruden ensimmäinen single hänen debyyttialbumiltaan "Before the Storm", joka julkaistiin vuonna 1999. Single oli vuoden 2000 parhaiten myynyt kahdentoista tuuman vinyylilevy maailmassa.
”Sandstorm” ylitti kultarajan Yhdysvalloissa vuonna 2010 yli 500 000 kappaleen myynnillään. Sandstorm-kappaletta on kuunneltu Spotifyssa 100 miljoonaa kertaa.


title: Sandstorm

text: Kappaleen musiikkivideossa kaksi vartijaa jahtaa naista, jolla on salkku mukana. Musiikkivideo alkaa Helsingin Senaatintorilta. Musiikkivideon on ohjannut Juuso Syrjä.Daruden "Sandstorm"-kappaleesta on tullut myös meemi internet-kulttuurissa. Jos joku kysyy minkä tahansa kuulemansa kappaleen nimeä internetissä, tähän annetaan vastaukseksi ”Darude - Sandstorm” tai jonkinlainen väännelmä kappaleen nimestä (esimerkiksi Sarude - Dandstrom).


title: Sandstorm

text: 2015 aprillipäivänä YouTube lisäsi videoihin "lisää musiikkia" -napin. Kun nappia painaa, alkaa soimaan lyhyt ote "Sandstorm"-kappaleesta. Palvelu myös ehdotti minkä tahansa haun jälkeen toista hakutulosta: "Tarkoititko Darude: Sandstorm?"


title: Matkalla San Franciscoon

text: Matkalla San Franciscoon on suomalaislaulaja Edu Kettusen 11. studioalbumi. Se julkaistiin 3. syyskuuta 2008.


title: Matkalla San Franciscoon

text: Albumi nousi Suomen virallisen listan sijalle 39.


title: Matkalla San Franciscoon

text: Sävellykset, sanoitukset ja sovitukset: Edu Kettunen.


title: GRAVES

text:
GRAVES (Grand Réseau Adapté à la Veille Spatiale) on ranskalainen avaruutta valvova tutkajärjestelmä, joka on samankaltainen kuin Yhdysvaltain NAVSPASUR. GRAVESin avulla Ranskan ilmavoimat seuraavat eri satelliittien lentoratoja. Ranska on kehittänyt järjestelmäänsä 15 vuotta. Siitä tuli operatiivinen järjestelmä marraskuussa 2005.
GRAVES on bi-staattinen tutka, joka käyttää Doppler ilmiötä satelliittien lentoratojen mittaukseen. Sen toimintataajuus on 143,050 MHz. Lähetin sijaitsee entisellä lentokentällä Broyes-les-Pesmesissa ja vastaanotin entisellä ohjustestialueella Revest du Bionissa . Tietojenkäsittelykeskus on Balardin lentokeskuksessa Pariisissa.


title: Psycho Circus Tour

text: Psycho Circus Tour oli yhdysvaltalaisen hard rock-yhtye Kissin konserttikiertue, jolla promotoitiin yhtyeen vuonna 1998 julkaistua "Psycho Circus" -studioalbumia, jota markkinoitiin yhtyeen alkuperäisen kokoonpanon, eli Gene Simmonsin, Paul Stanleyn, Ace Frehleyn ja Peter Crissin, paluualbumina.


title: Psycho Circus Tour

text: Kiertue oli historiallinen, sillä se oli kaikkien aikojen ensimmäinen 3D-grafiikkaa ja -efektejä hyödyntänyt konserttikiertue. Lisäksi Kiss hankki käyttöönsä kaikkien aikojen isoimmat lavojen reunoille asetetut näytöt. Yhtyeen esiintyessä loppuunmyydyssä konsertissa Saksan Bremenissä yhtyeen laulaja ja rytmikitaristi Paul Stanley kertoi yleisölle, ettei kaupungin palolaitos ollut antanut yhtyeelle lupaa käyttää esiintymisensä yhteydessä pyrotekniikkaa, mikä on yksi Kissin lavaesiintymisen tunnistettavimmista efekteistä. Tästä huolimatta lähtiessään lavalta yhtye käytti kyseistä pyrotekniikkaa, minkä johdosta se sai esiintymiskiellon koko kaupunkiin. Kiertue poikkesi myös Suomeen yhtyeen esiintyessä Helsingin Hartwall-areenalla 26. helmikuuta 1999, ja samainen konsertti käynnisti myös kiertueen Euroopan-osion.Lisäksi kappale "2000 Man" esitettiin uudenvuodenaattona keskiyöllä Vancouverissa vuoden 2000 vaihtuessa.


title: In Stereo

text: In Stereo on Bomfunk MC’s:n esikoisalbumi. Se julkaistiin vuonna 1999. Levyltä julkaistiin singlet "Freestyler", "Uprocking Beats" ja "B-Boys & Flygirls", joista ensimmäinen saavutti suuren suosion. Vuonna 2000 se sijoittui Suomen virallisella albumilistalla listasijalle 1.


title: In Stereo

text: Albumista julkaistiin myöhemmin myös "Special Edition" -versio, joka sisälsi varsinaisen albumin lisäksi myös "Remix Album" -nimisen levyn, jossa oli uudelleen miksattuja versioita albumin kappaleista.


title: Kauppakorkeakoulun Ylioppilaskunnan Laulajat

text: Kauppakorkeakoulun Ylioppilaskunnan laulajat (KYL), perustettu vuonna 1949, on suomalainen mieskuoro. Kuoron kotipaikka on Helsingissä, ja se on läheisesti yhteydessä Aalto-yliopiston kauppakorkeakouluun, sillä valtaosa kuoron jäsenistä on nykyisiä tai entisiä kauppakorkeakoulun opiskelijoita.


text: KYL esittää laajasti erilaista ohjelmistoa suomalaisista mieskuoromusiikin mestariteoksista uusimpaan populaarimusiikkiin. Kuoro on esittänyt myös muun muassa elokuvamusiikkia, minkä lisäksi ohjelmistoon kuuluvat muun muassa serenadit ja, erityisesti pienryhmäesityksissä, juomalaulut. Pitkän uransa aikana kuoro on voittanut kansainvälisiä kilpailuja ja tehnyt kiertueita ulkomailla. Kuoro esiintyy säännöllisesti ja on julkaissut kriittisesti arvostettuja äänitteitä. Kuoro esiintyy myös erikokoisina pienryhminä noin viisikymmentä kertaa vuodessa.


text: Kuoron taiteellinen johtaja vuodesta 2018 lähtien on ollut Visa Yrjölä. Kuoron aikaisemmat taiteelliset johtaja ovat:


title: Christopher Wood

text: Christopher Wood tai Chris Wood voi viitata seuraaviin henkilöihin


title: Chris Wood (näyttelijä)

text: Christopher Charles ”Chris” Wood (s. 14. huhtikuuta 1988) on yhdysvaltalainen näyttelijä. Hänet tunnetaan parhaiten roolistaan Kai Parkerina televisiosarjassa "Vampyyripäiväkirjat". Hän on aiemmin esiintynyt kuudessa sarjan "Carrien päiväkirjat" jaksossa, roolihahmonaan näytelmäkäsikirjoittaja Adam Weaver.


title: Chris Wood (näyttelijä)

text: Wood valmistui vuonna 2010 Elon Universitystä Pohjois-Carolinassa, jossa hän suoritti Bachelor of Fine Arts -tutkinnon musiikkiteatterilinjalla. Valmistumisen jälkeen Wood näytteli Melchioria "Spring Awakening" -musikaalikiertueella. Hän teki elokuvadebyyttinsä televisioelokuvassa "Browsers" vuoden 2013 alkupuolella. Saman vuoden syyskuussa "Carrien päiväkirjat" -sarjan tuottajat vahvistivat Woodin tulevan mukaan sarjan toiselle tuotantokaudelle.


title: Chris Wood (näyttelijä)

text: Wood näytteli Kai Parkeria kuudessatoista sarjan "Vampyyripäiväkirjat" kuudennen tuotantokauden jaksossa. Hän näytteli myös Paulia "Girls"-sarjan kolmannen tuotantokauden seitsemännessä jaksossa. Wood näytteli yhtä päähenkilöistä The CW:n vuonna 2016 esittämässä draamasarjassa "Containment". Sen käsikirjoittaja-tuottajana toimi sarjan "Vampyyripäiväkirjat" takaa tuttu Julie Plec. "Containment" perustui belgialaiseen televisiosarjaan "Cordon".


title: Mustavalkovalokuvafilmi

text: Mustavalkofilmi on filmikameroissa käytettävä valokuvafilmi, joka ei toista muita värejä kuin mustaa, valkoista ja niiden välissä olevia harmaasävyjä. Ennen värivalokuvaamisen kehittämistä kaikki kamerat tuottivat mustavalkoisia kuvia.


title: Mueller

text: Mueller on muun muassa seuraavien henkilöiden sukunimi:


title: Sydänyö

text: Sydänyö ("Four Past Midnight") on Stephen Kingin kirjoittama pienoisromaanikokoelma, joka ilmestyi englanniksi vuonna 1990 ja Ilkka Rekiaron suomeksi kääntämänä seuraavana vuonna. Suomennoksen julkaisi Tammi.


title: Sydänyö

text: Kokoelma sisältää seuraavat pienoisromaanit:Tom Hollandin ohjaama kaksiosainen minisarja "Ajan valtiaat" vuodelta 1995 perustuu kokoelman tarinaan "Langolieerit". David Koeppin ohjaama vuoden 2004 elokuva "Salainen ikkuna" perustuu puolestaan tarinaan "Salainen ikkuna, salainen puutarha".


title: Valokuvafilmiruutukoko

text: Valokuvafilmiruutukoko on mitta, joka määrittää valokuvafilmille valottuvan alueen mitat. Yleisin ruutukoko on ollut 24 mm x 36 mm filmikameroissa, joka on leveydeltään 35 mm ja tyyppimerkinnältään 135. Samaa kokoa on käytetty myös elokuvakameroissa. Siksi sitä kutsutaankin kinofilmiksi.


title: Valokuvafilmiruutukoko

text: 1888 Kodak kehitti rullafilmin. Kuva-alat ovat 4,5 cm x 6 cm = 27 cm², 6 cm x 6 cm = 36 cm², 7 cm x 6 cm = 42 cm² sekä 9 cm x 6 cm = 54 cm².


title: Valokuvafilmiruutukoko

text: 1892 alkoi kinofilmin kehitys. Se sai lopullisen muotonsa 1894-1895 ja se on vieläkin laajahkossa käytössä mekaanisissa kameroissa. Kuva-ala on 24 mm x 36 mm = 8,64 cm²


title: Valokuvafilmiruutukoko

text: 126-koko on muovikasettiin sisällytetyn filmin tyyppi. Se esiteltiin 1963 Kodak Instamatic-kameroihin. Filmin kuva-ala on tosiasiassa 28 mm x 28 mm, mutta sitä oli reunoista varjostettu tai muutoin pienennetty siten, että tehokas valottuva kuva-ala oli yleensä 26,5 mm x 26,5 mm = 7,0225 cm²


title: Valokuvafilmiruutukoko

text: 110-koko on periaatteessa samankaltainen muovikasettiin pakattu filmi kuin 126. Se esiteltiin 1972 Pocket Instamatic-kameroihin. Kuva-ala oli 13 mm x 17 mm = 2,21 cm².


title: Valokuvafilmiruutukoko

text: APS on 1996 esitelty nykyaikaistettu kinofilmityyppi, jossa filmi voidaan kelata kesken kuvaamisen takaisin rullalle ja jatkaa seuraavasta tyhjästä ruudusta seuraavalla kerralla. Tämä mahdollistaa useiden eri filmiherkkyyksisien filmirullien kuvaamisen kuvaamatta ainuttakaan ensin loppuun ennen toisten aloittamista. Ongelmaksi on nähty lähinnä se, että filmiala on pienempi kuin kinofilmillä. Kuva-alat ovat:


title: Valokuvafilmiruutukoko

text: 4/3-kooksi kutsutaan 2002 digitaalisille kameroille esiteltyä CCD- tai CMOS-valotuskennon kuva-alaa käyttävää digitaalisen kameran ratkaisua, jota käyttää muun muassa Olympus. Sen kuva-ala on 18 mm x 15,5 mm = 2,79 cm². Kyseiselle koolle ei valmisteta valokuvafilmiä analogiseen kameraan, minkä vuoksi se ei ole filmikoko, mutta valotuskennon koolla on merkitystä kuvan kykyyn erotella kohteen yksityiskohtia, minkä vuoksi vertaaminen filmeihin on tarkoituksen mukaista. 4/3-koon tarkoituksena on tehdä kameroista pienikokoisempia pienen kennon avulla sekä suuntautua verkkojulkaisemiseen. Pienikokoista valotuskennoa pidetään jossain määrin haasteena tapauksissa, jossa kuvausolosuhteet ovat vähävaloiset ja halutaan käyttää suurta valotusherkkyyttä, esimerkiksi ISO 800 - ISO 3200. Tällaisissa tapauksissa pienikennoinen kamera tuottaa suurempikennoisia herkemmin kohinaa kuvaan.


title: Valokuvafilmiruutukoko

text: Toinen kehityssuunta digitaalisissa kameroissa on kuvan painaminen lehtikuvaksi, minkä vuoksi tekniset perusteet tulevat kinofilmikameroista. Kinofilmiä vastaavan digitaalisten kameroiden teknistä parhaimmistoa edustavat ne, digitaaliset kamerat, joiden CCD- tai CMOS-valotuskenno on kinofilmikoon 24 mm x 36 mm -kokoinen.


title: Panoraamakamera

text: Panoraamakamera on erittäin laajakulmaisten valokuvien, panoraamavalokuvien ottamista varten valmistettu kamera. Yleisesti ottaen laajasta kulmasta otettavia kuvia pyritään ottamaan ensisijaisesti laajakulmaisilla objektiiveilla.


title: Panoraamakamera

text: Mikäli kuva-ala on objektiivin kulmaa laajempi, voidaan digitaalikameralla ottaa kaksi tai useampia kuvia, minkä jälkeen kuvatiedostot yhdistetään kuvankäsittelyohjelmalla yhdeksi kuvakokonaisuudeksi, jolloin katselijalle muodostuu vaikutelma siitä, että kyseessä on yksi valokuva.


title: Panoraamakamera

text: Panoraamakamerassa objektiivirumpu toimii jousen tai sähkömoottorin voimalla. Objektiivirumpu toimii myös sulkimena. Suljinaikaa voidaan muuttaa objektiivirummun takapuolisen raon leveyttä tai rummun kulmanopeutta muuttamalla. Lyhyellä ajatuksella panoraamakameralla voi kuvata käsivaralla. Panoraamakameran kanssa ei voi käyttää salamavaloa. Panoraamakameroita on käytetty mm. sotilassovelluksissa, ryhmä- ja maisemakuvissa ja valokuvataiteessa.


title: Panoraamakamera

text: Panoraamaisten filmikameroiden merkkejä ovat mm. Fuji, Horizon., Linhof, Noblex ja Widelux. Yksi ensimmäisiä tunnetuimpia panoraamakameroita itävaltalaisen Joseph Puchbergerin v. 1843 patentoima 150:n asteen kuvakulman kattava kone.


title: Landsbanki

text:
Landsbanki () on Islannin toiseksi suurin pankki.
7. lokakuuta 2008 Islannin valtio kansallisti Landsbankin. Syynä oli Yhdysvalloista alkanut subprime-kriisi, jonka seurauksena pankin toimintaedellytykset heikkenivät nopeasti. Islannin valtio vakuutti, että Landsbanki jatkaa pankkitoimintaa.


title: Landsbanki

text: Landsbanki toimi Islannin keskuspankkina vuodesta 1928 vuoteen 1961 saakka, minkä jälkeen perustettiin Islannin keskuspankki. Pankki yksityistettiin vuosina 1998–2003.


title: Landsbanki

text: Islantilaismiljonääri Thor Björgolfsson omisti yhdessä isänsä kanssa 42 prosenttia Landsbankista. Björgolfsson omistaa myös Novator-yhtiön.


title: Landsbanki

text: Lansbanki laajeni voimakkaasti Euroopassa 2000-luvulta lähtien. Vuonna 2000 se osti lontoolaisen Heritable Bankin. Vuonna 2003 Landsbanki osti pienen luxemburgilaispankin, joka nimitettiin myöhemmin Landsbanki Luxembourg SA:ksi Vuonna 2005 Landsbanki osti brittiläiset osakevälitys- ja yritysrahoitusyritykset Teather & Greenwood sekä Kepler Equities. Loppuvuodesta Landsbanki osti puolet irlantilaisesta Merrion Capital Group osakevälitysyrityksestä.


title: Landsbanki

text: Landsbankin vararikon yhteydessä myös sen brittiläinen tytäryhtiö Icesave suljettiin. Internetpankki oli houkutellut runsaasti säästöjä korkeilla koroilla. Arviolta 300 000 brittiläistä oli talletettanut noin viiden miljardin euron edestä rahaa. Ison-Britannian hallitus lupasi maksaa talletukset ilman ylärajaa, koska Islannin valtio ei siihen kyennyt.


title: Qormi FC

text: Qormi FC on vuonna 1961 perustettu jalkapalloseura Maltan Qormista. Se sijoittui kaudella 2007–08 toiseksi Maltan 1. divisioonassa ja nousi kaudeksi 2008–09 maansa korkeimmalle sarjatasolle Maltan Valioliigaan.


title: Pulkkinen

text: Pulkkinen on vanha savo-karjalainen sukunimi. Savosta tietoja on 1500-luvulta Pellosniemeltä, Juvalta, Säämingistä ja Tavinsalmelta. Rautalammilla nimi on tunnettu vuonna 1564, Etelä- ja Pohjois-Pohjanmaalla 1571 ja Kainuussa 1555. 1600-luvun alussa nimi oli tuttu myös Vesilahdella ja Iissä. Vanhoja tietoja Karjalasta on eri kunnista: Raudusta, Jääskestä, Käkisalmesta, Parikkalasta, Uukuniemeltä, Sortavalasta, Suistamolta ja Rääkkylästä.


title: Pulkkinen

text: Nimi Pulkkinen perustuu ilmeisesti (sota)joukkoa merkitsevään sanaan "pulkka", joka on samaa germaanista kantaa kuin ruotsin "fulka" ja saksan "Volk". Suomen skandinaavisessa lainasanastossa ja nimistössä f on korvattu p:llä. Nimen pohjana olevalla sanalla "fulka"- ’kansa, sotajoukko’ on p:lliset vastineensa myös liettuassa ja slaavilaisella taholla.


Suunnistuksen Euroopan-mestaruuskilpailut järjestettiin kaksi kertaa 1960-luvulla vuosina 1962 ja 1964. Seuraavan kerran ne pidettiin vasta vuonna 2000, minkä jälkeen ne on järjestetty joka toinen vuosi.


title: Suunnistuksen Euroopan-mestaruuskilpailut

text: Vuonna 1962 kilpailtiin ainoastaan yhdellä henkilökohtaisella matkalla. Vuonna 1964 järjestettiin sen lisäksi myös viesti.


text: Nykyään Euroopan-mestaruuksista kilpaillaan viidellä eri matkalla:Lyhyellä matkalla kilpailtiin vuonna 2000, jonka jälkeen se korvattiin keskimatkalla.


title: Jatkuva vallankumous

text: Jatkuva vallankumous on poliittinen oppi, jonka mukaan työväenluokan maailmanlaajuinen vallankumous on jatkuva prosessi, jota pitää tukea. Oppi muodostui Venäjällä vuonna 1917 tapahtuneen lokakuun vallankumouksen jälkeen. Näkemys joutui syrjään sen jälkeen, kun spartakistien vallankaappausyritys Saksassa ensimmäisen maailmansodan jälkeen vuonna 1919 epäonnistui, Unkarin neuvostotasavalta kukistui myöhemmin samana vuonna ja Neuvosto-Venäjä epäonnistui Puolan valtaamisessa vuonna 1920. Lev Trotski ja hänen kannattajansa eli trotskilaiset puolustivat ajatusta jatkuvan vallankumouksen välttämättömyydestä vielä tämän jälkeenkin. Neuvosto-Venäjällä ja sittemmin Neuvostoliitossa kuitenkin vakiintui Josif Stalinin kannattama käsitys ”sosialismista yhdessä maassa”, minkä mukaan Neuvosto-Venäjän ja Neuvostoliiton tuli keskittyä ennen kaikkea talousuudistukseensa maailmanvallankumouksen aktiivisen tukemisen asemesta. Käytännössä Neuvostoliitto kuitenkin piti yllä kominternia ylläpitääkseen verkostonsa kaikissa maissa, joissa oli kommunistinen puolue.


title: Jatkuva vallankumous

text: Täysin toisessa merkityksessä jatkuvasta vallankumouksesta puhuttiin Kiinan kulttuurivallankumouksen yhteydessä vuodesta 1966 alkaen, jolloin sillä tarkoitettiin vallankumouksen (kontrolloitua) jatkamista kommunistisen puolueen jo valmiiksi johtaman yhteiskunnan sisällä.


title: Diesel & Power

text: Diesel & Power on ruotsalaisyhtye Backyard Babiesin ensimmäinen virallinen studioalbumi, joka julkaistiin vuonna 1994.


title: Casio Exilim Pro EX-F1

text: Casio Exilim Pro EX-F1 on kuluttajakäyttöön myytävä digitaalikamera. Se kykenee ottamaan 60 valokuvaa 2816 x 2112 kuvapisteen tarkkuudella yhden sekunnin aikana. Yleisesti elokuvissa kuvanottotaajuus on 24 kuvaa sekunnissa, joten kamera valokuvaa 2,5-kertaisella elokuvausnopeudella. Digitaalikuvien tarkkuus on kuitenkin vain 6,6 miljoonaa kuvapistettä, mikä on 2008 vain halpakameroiden tarkkuus.


title: Casio Exilim Pro EX-F1

text: Kameran pääasiallinen käyttötarkoitus on tilanne- ja urheilukuvaus, jossa kuvan tarkkuutta tärkeämpää on se, että kuva on otettu juuri oikealla tapahtumahetkellä.


title: Casio Exilim Pro EX-F1

text: Vastaavasta kamerasta on ilmestynyt malli Casio Exilim EX-FH20, jonka valotuskenno erottelee 9,1 miljoonan pisteen tarkkuudella, mutta jonka nopeus on vain 40 valokuvaa sekunnissa. Videokuvaa kamera ottaa 1000, 420, 210 tai 30 kuvaa sekunnissa. Otoksen tarkkuus 30 kuvalla sekunnissa on puoliteräväpiirtotelevision tarkkuutta eli 1280 x 720.


title: Asteras Tripolis

text: FC Asteras Tripolis on kreikkalainen jalkapallojoukkue Trípolista. Asteras on perustettu vuonna 1931. Asteras nousi Kreikan Superliigaan vuonna 2007 ja on sitä aiemmin pelannut alemmilla sarjatasoilla.


title: Desperados

text: Desperados tarkoittaa seuraavia asioita:


title: Pihlajasaaren kuulahylky

text: Pihlajasaaren kuulahylky on Pihlajasaarten eteläpuolelle uponnut venäläinen ammusproomu.


title: Pihlajasaaren kuulahylky

text: Hylyn löysi 1950-luvulla helsinkiläinen urheilusukelluksen varhaisharrastaja Lauri Haapanen, joskin sen varsinaisen kartoituksen tekivät Ora Patoharju ja Erkki Koivusalo hapenkierrättimien avulla.


title: Pihlajasaaren kuulahylky

text: Hylyn tarkkaa alkuperää ei tunneta, mutta sen oletetaan olevan Krimin sodan aikaisen Helsingin pommituksen aikana paikalle uponnut venäläinen ammusproomu.


title: Pihlajasaaren kuulahylky

text: Hylky on lähes kokonaan hiekkaan vajonnut ja se makaa 2–3 metrin syvyydessä. Itse hylystä tapaa vain muutamia kaaripuita ja yksittäisiä kylkilautoja hiukan kaivelemalla, mutta niiden joukosta on löytynyt runsaasti erilaatuisia niin täyteisiä kuin onttojakin tykinkuulia.


title: Pihlajasaaren kuulahylky

text: Kesällä 2008 hylky on jo varsin hajonnut eikä kuulia enää löytynyt. Kohteena se on ollut kohtalaisen suosittu, koska se sijoittuu vallitsevalta tuulelta kohtalaisen suojaiseen lahteen.


title: Pihlajasaaren kuulahylky

text: Lisäksi saarten koillispuolella on runsaasti niin putki- kuin levyruutiakin, jota sinne kumottiin suuria määriä Suomen itsenäistymisen jälkeen kun saarilla olleita varastoja tyhjennettiin vanhentuneesta tykkiruudista.


title: Breezanddijk

text: Breezanddijk (friisiksi "Breesândyk") on asutuskeskus Wûnseradielin kunnassa Friisinmaalla Alankomaissa. Asukkaita alueella on neljä (1.1.2004). Asutuskeskus sijaitsee suunnilleen keskellä Afsluitdijk-patoa ja Rijksweg 7-tie (A7) ja Eurooppatie 22 kulkevat asutuskeskuksen läpi.


title: Breezanddijk

text: Breezanddijkissa sijaitsee nykyisin muun muassa Texacon huoltoasema.


title: Total 13

text: Total 13 on Backyard Babiesin toinen virallinen studioalbumi. Albumi julkaistiin vuonna 1998.


title: Infest (albumi)

text: Infest on yhdysvaltalaisen nu metal -yhtye Papa Roachin toinen studioalbumi. Se julkaistiin vuonna 2000 levymerkillä DreamWorks Records.


title: Getting Away with Murder

text: Getting Away with Murder on vuonna 2004 ilmestynyt yhdysvaltalaisen rockyhtye Papa Roachin neljäs virallinen julkaisu.


title: The Paramour Sessions

text: The Paramour Sessions on yhdysvaltalaisen nu metal -yhtye Papa Roachin viides studioalbumi. Se julkaistiin vuonna 2006 levymerkillä Geffen Records. Kappaletta ”...To Be Loved” käytettiin WWE Raw’n tunnusmusiikkina 2006–2009.


title: Rita Niemi-Manninen

text: Rita Susanne Niemi-Manninen (s. 4. heinäkuuta 1979) on suomalainen kilpa-aerobikkaaja.


title: Rita Niemi-Manninen

text: Lapsena Niemi kilpaili telinevoimistelussa edustaen Porin Tarmoa. Muutama vuosi telinevoimistelun lopettamisen jälkeen hän aloitti vuonna 1998 kilpa-aerobicin. Hän kilpaili aluksi ryhmäsarjassa, mutta siirtyi jo ensimmäisten Suomen-mestaruuskilpailujensa jälkeen yksilösarjaan. Hän edusti vuonna 2014 päättyneellä kilpaurallaan Porin Naisvoimistelijoita.


title: Rita Niemi-Manninen

text: Niemi edusti Suomea FISAF-liiton alaisissa kilpa-aerobicin arvokilpailuissa. Hänen ensimmäiset arvokilpailunsa olivat vuoden 2003 maailmanmestaruuskilpailut Prahassa, joissa hän sijoittui kymmenenneksi. Ensimmäisen arvokilpailumitalinsa hän voitti vuoden 2005 Euroopan-mestaruuskilpailuissa, joissa hän sijoittui pronssille. Seuraavan vuoden MM-kilpailuissa Niemi voitti pronssia ja EM-kilpailuissa hopeaa; kilpauransa tuohon kauteen päättänyt Tiia Piili voitti molemmissa kultaa. Vuonna 2007 hän paransi edelliskauden molempia sijoituksia, MM-kilpailuissa hän voitti hopeaa ja Lloret de Marissa pidetyissä EM-kilpailuissa ensimmäisen kerran kultaa. Syyskuun 2008 EM-kilpailuissa, jotka järjestettiin Helsingissä, Niemi uusi mestaruutensa ja joulukuun MM-kilpailuissa Dubnassa hopeasijansa. Vuonna 2009 hän voitti kolmannen ja vuonna 2010 neljännen kerran MM-hopeaa. Vuoden 2011 kesäkuussa Torinon Euroopan-mestaruuskilpailussa Niemi voitti kolmannen kerran kultaa.


title: Rita Niemi-Manninen

text: Urheilu-uransa ulkopuolella Niemi-Manninen on muun muassa opiskellut hotelli- ja ravintola-alaa sekä fysioterapiaa ja työskennellyt fysioterapeuttina sekä ryhmäliikuntavastaavana ja -ohjaajana. Hän asuu Porissa ja on ollut elokuusta 2015 naimisissa Aki Mannisen kanssa. Niemi-Manninen osallistui puolisonsa kanssa "Temptation Island Suomen" keväällä 2015 esitetylle ensimmäiselle tuotantokaudelle ja oli kilpailijana "Martina ja hengenpelastajat" -ohjelman syksyllä 2015 esitetyllä toisella tuotantokaudella sekä vuonna 2017 Gladiaattorit-ohjelmaan puolisonsa kanssa salanimillä Laser ja Turbo.


title: Rita Niemi-Manninen

text: Rita on toimitusjohtajana Ritaki Oy:ssä jonka hän omistaa miehensä Aki Mannisen kanssa.


title: Metsot

text: Metsot ("Tetrao") on metsäkanojen alaheimoon kuuluva lintusuku.


title: Lovehatetragedy

text: Lovehatetragedy on yhdysvaltalaisen nu metal -yhtye Papa Roachin kolmas studioalbumi. Se julkaistiin vuonna 2002 levymerkillä DreamWorks Records.


title: Lovehatetragedy

text: Albumi nousi Yhdysvalloissa Billboard 200 -listan toiselle sijalle, ja Suomessa se ylsi virallisen albumilistan sijalle 11.


title: Teeret

text: Teeret ("Lyrurus") on metsäkanojen alaheimoon kuuluva lintusuku.


title: Uskana

text: Uskana tai Uscana oli antiikin aikainen kaupunki Illyriassa, nykyisen Albanian valtion alueella. Kaupunki oli alueella eläneen illyrialaisen "Penestae"-heimon pääkaupunki. Roomalainen historioitsija Livius mainitsee kaupungin kolmannen makedonialaissodan aikana vuosina 170/169 eaa. kun Makedonian kuningas Perseus valtasi sen roomalaisilta.


title: Akseli Valtimo

text:
Akseli Aleksanteri Valtimo ent. Puls () oli suomalainen jääkärikapteeni. Hänen vanhempansa olivat maanviljelijä Kustaa Puls ja Tilda Danielsson. Hänet vihittiin avioliittoon vuonna 1920 Aino Määttäsen kanssa.
Valtimo kävi kansakoulun ja taktiikan soveltamiskurssin Tuusulan päällystökoulussa vuonna 1928 sekä ilmatorjuntakurssin Muurilassa vuonna 1931 ja konekiväärikurssin Perkjärvellä vuonna 1933.


title: Akseli Valtimo

text: Tämä pohjalainen nahkuri liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 2. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Missejoella ja Riianlahden rannikkoasemissa sekä Aajoen talvitaisteluihin. Hän suoritti pataljoonassa kengityskurssin.


title: Akseli Valtimo

text: Valtimo saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 4. Jääkärirykmentin 9. jääkäripataljoonan 3. komppaniaan, josta hänet siirrettiin pataljoonan 1. komppaniaan 25. maaliskuuta 1918. Hän otti osaa sisällissodan taisteluihin Viipurissa.


title: Akseli Valtimo

text: Valtimo palveli sisällissodan jälkeen 4. Jääkärirykmentistä muodostetussa Jääkäripataljoona n:o 4:ssä, joka tunnettiin myöhemmin nimellä Pohjolan jääkäripataljoona. Hänet siirrettiin 20. marraskuuta 1918 alkaen Laatokan jalkaväkirykmentti n:o 6:een, josta taasen muodostettiin myöhemmin Viipurin rykmentti. Hän toimi rykmentissä eri komppanioissa joukkueenjohtajana ja myöhemmin komppanianpäällikkönä. Armeijasta Valimo erosi 13. lokakuuta 1920 ja asettui viljelemään maata Kivennavalle vuoteen 1927 saakka, jolloin muutti Kanneljärvelle, missä hän jatkoi viljelijänä vuoteen 1937 saakka. Kanneljärvellä hän toimi myös paikallisen suojeluskunnan paikallispäällikkönä, kunnes astui takaisin armeijan palvelukseen 30. heinäkuuta 1937 ja hänet sijoitettiin nuoremmaksi upseeriksi Jääkäripataljoona 1:n konekiväärikomppaniaan.


title: Akseli Valtimo

text: Valtimo osallistui talvisotaan komppanianpäällikkönä jalkaväkirykmentti 23:ssa, toimien myöhemmin 1. pataljoonan väliaikaisena komentajana. Hän osallistui talvisodassa taisteluihin Vuosalmella, missä hän myös kaatui taistelussa 1. maaliskuuta 1940. Hänet haudattiin Jurvan sankarihautaan.


title: The Wailers

text: The Wailers voi tarkoittaa:


title: Pyyt

text: Pyyt ("Tetrastes") on metsäkanojen alaheimoon kuuluva lintusuku.


title: Corsair International

text: Corsair International on toiseksi suurin ranskalainen lentoyhtiö Air Francen jälkeen. Yhtiö perustettiin vuonna 1981 nimellä Corse Air International.


title: Corsair International

text: Corsair International operoi suurimman osan lennoista Orlyn lentokentältä Pariisista. Myös joitain lentoja operoidaan Ranskan muista tunnetuista kaupungeista, kuten Lyon, Marseille ja Toulouse.


title: Corsair International

text: Corsairin laivasto koostuu 7 lentokoneesta:


title: Klotilde

text: Klotilde tai Klotilda (n.478–544) oli frankkien kuningatar ja frankkien valtakunnan perustajan Klodvigin puoliso. Hän vaikutti miehensä kääntymiseen kristityksi.


title: Klotilde

text: Klotilde oli Burgundin kuninkaan Kilperik II:n tytär, ja vaikka useat burgundit olivat areiolaisia, kasvatettiin Klotilde katoliseksi. Vuonna 493 Klotilde meni naimisiin Klodvigin kanssa, joka oli juuri valloittanut Gallian pohjoisosan. Naimisiin mennessään Klodvigilla oli jo Teoderik-niminen poika, ja Klotilden kanssa hän sai viisi lasta lisää. Ensimmäinen poika, Ingomer, kuoli pian syntymänsä jälkeen. Pojat Klodomir, Kildebert ja Klotar sekä tytär Klodekild saivat kuitenkin elää pidempään. Klotilde pyrki sitkeästi käännyttämään miehensä katoliseen uskoon, ja Tolbiacin taistelun jälkeen vuonna 496 Klodvig antoi vihdoin kastaa itsensä. Kun Klodvig kuoli vuonna 511, Klotildesta tuli frankkien kuningatar.


title: Klotilde

text: Vuonna 523 hän yllytti poikansa serkkuaan, Burgundin hallitsijaa Sigismundia vastaan. Klodomir kuoli seuranneessa burgundilaissodassa, ja Klotilde otti tältä jääneet pojat suojelukseensa. Kildebert ja Klotar pitivät tätä kuitenkin osoituksena Klotilden aikeista esitellä pikkupojat myöhemmin kansalle kuningas Klodomirin perillisinä. He halusivat jakaa Klodomirin omaisuuden keskenään ja surmasivat pienet veljenpoikansa vuonna 531. Murhien jälkeen Klotilde siirtyi syrjään valtapolitiikasta ja muutti perustamaansa Pyhän Pietarin nunnaluostariin, jossa hän kuoli vuonna 544. Hänet haudattiin miehensä viereen Pariisiin.


title: Klotilde

text: Pyhimykseksi korotetun Klotilden ympärille alkoi pian syntyä legendoja, joissa kerrotiin hänen armeliaisuudestaan. Erään tarinan mukaan hän muutti janoisia työläisiä auttaakseen samean lähteen veden raikkaaksi viiniksi. Myöhemmin lähteessä kylpeneiden rampojen väitettiin saaneen liikkumiskykynsä takaisin. Klotilde nimettiin naisten, rampojen ja notaarien suojeluspyhimykseksi.


title: Tintti Tiibetissä

text: Tintti Tiibetissä () on Hergén piirtämä ja käsikirjoittama vuonna 1960 julkaistu sarjakuva-albumi. Järjestyksessä "Tintti Tiibetissä" on kahdeskymmenes Hergén kirjoittama Tintti-albumi. Se julkaistiin suomeksi vuonna 1971 Jukka Kemppisen suomentamana. Albumin kustansi Otava.


title: Tintti Tiibetissä

text: Tarinan alussa Tintti, kapteeni Haddock ja professori Tuhatkauno lomailevat Ranskan Alpeilla vuoristohotellissa. Tintti näkee unta, että hänen ystävänsä Tšang Tšong-Jen on vaarassa. Tšangilta saapuu kirje, jossa hän kertoo poikkeavansa tapaamaan Tinttiä matkallaan Lontooseen. Haddock lukee lehdestä uutisen, jonka mukaan Tšangin kone on törmännyt vuoreen Nepalissa Himalajalla. Tintti lähtee Miloun ja epäilevän kapteeni Haddockin kanssa Nepaliin. He palkkaavat oppaaksi šerpan nimeltä Tharkey ja lähtevät etsimään Tšangia.


title: Tintti Tiibetissä

text: He löytävät vuorelta jalanjälkiä, joiden Tharkey uskoo kuuluvan Jetille. Kun he saapuvat onnettomuuspaikalle Tintti ja Milou löytävät eräästä luolasta kiven, johon Tšang on kaivertanut nimensä. Ylempää kalliolta löytyy Tšangin huivi. Tharkey kuitenkin jättää heidät omilleen, mutta kääntyy takaisin Tintin ja Haddockin ollessa vaarassa pudota kalliolta. Seuraavan yönä myrsky puhaltaa teltan tiehensä ja sitä seuraavana päivänä he hautautuvat lumivyöryn alle.


title: Tintti Tiibetissä

text: Lähellä sijaitsevan buddhalaisen Khor-Biyongin luostarin munkki, Autuas Salama, saa näyn heidän tulostaan. Tintti lähettää Miloun hakeman apua luostarista. Kaksi päivää myöhemmin Tintti, Haddock ja Tharkey heräävät luostarista ja kertovat munkkien johtajalle, Suurelle Ihanuudelle, miksi olivat vuorilla. Suuri Ihanuus yrittää neuvoa Tinttiä luopumaan etsinnöistään. Autuas Salama saa kuitenkin uuden näyn, ja Tintti alkaa uskoa Tšangin elävän luolassa, jossa "Migou" eli Jeti asuu.


title: Tintti Tiibetissä

text: Kun Tintti ja Haddock saapuvat luolan lähelle, he odottavat Jetin poistuvan luolasta. Sitten Tintti menee luolaan, josta hän löytää kuumeisen ja vapisevan Tšangin. Mutta Jeti palaa luolaan ennen kuin Haddock ehtii varoittaa Tinttiä ja raivoissaan Jeti yrittää estää Tinttiä pakenemasta. Kameran salama säikäyttää Jetin pois, minkä jälkeen Tintti ja Haddock kantavat Tšangin kylään. Matkalla Tšang kertoo kuinka Jeti oli pelastanut hänet koneen maahansyöksyn jälkeen lumimyrskystä, huolehtinut hänestä ja piilotellut etsijöiltä.


title: Tintti Tiibetissä

text: Päästyään taas luostariin, Suuri Ihanuus ja joukko munkkeja tulevat heitä vastaan, ja ojentavat Tintille kunnianosoituksena valkean silkkiliinan. Viikon jälkeen Tintti, Haddock ja Tšang lähtevät takaisin Nepaliin. Jeti seuraa piilosta kalliolohkareen takaa seurueen loittonemista. Tšang toivoo, ettei sitä koskaan pyydystettäisi, sillä hän uskoo sen olevan inhimillinen olento.


title: Louis Félix Conen de Prépéan

text: Louis Félix Conen de Prépéan (1777–1837) oli ranskalainen pikakirjoitusjärjestelmän kehittäjä, jota pidetään nykyaikaisen ranskalaisen pikakirjoituksen isänä.Melin, s. 365


title: Louis Félix Conen de Prépéan

text: Conen de Prépéan syntyi vuonna 1777 vanhaan bretagnelaiseen aatelissukuun. Hän lähti suvun perinteiden mukaisesti sotilasuralle, mutta oli kiinnostuneempi kirjallisuudesta, kielistä ja musiikista, ja erosi palveluksesta jo vuonna 1810.


title: Louis Félix Conen de Prépéan

text: Hän kehitti oman pikakirjoitusjärjestelmän ja julkaisi sen vuonna 1813 teoksessa "Sténographie exacte ou l'art d'écrire aussi vite qu'on parle". Aimé Paris julkaisi vuonna 1822 järjestelmästä yksinkertaisemman version, joka ohitti pian suosiossa alkuperäisen järjestelmän.


title: Emil Vanninen

text: Emil Johannes Vanninen (20. joulukuuta 1893 Sortavala – 8. tammikuuta 1954) oli suomalainen jääkäriluutnantti, joka osallistui taisteluihin ensimmäisessä maailmansodassa ja myöhemmin Suomen sisällissodassa.


title: Emil Vanninen

text: Vannisen äiti oli Katri Vanninen. Hänet vihittiin avioliittoon vuonna 1919 Hulda Toivosen kanssa.


title: Emil Vanninen

text: Vanninen työskenteli kauppa-apulaisena liittyessään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 23. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Emil Vanninen

text: Vanninen saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin varusmestariksi 2. Jääkärirykmentin 12. jääkäripataljoonaan. Hän otti osaa sisällissodan taisteluihin Kalevankankaalla, Tampereella, Kauksamossa, Kivennavalla ja Raivolassa Inon saartoon.


title: Emil Vanninen

text: Vanninen toimi sisällissodan jälkeen kuormastovääpelinä 2. Jääkärirykmentissä, josta hänet siirrettiin 10. heinäkuuta 1918 vääpeliksi Pioneerikoulutuspataljoonan 3. komppaniaan. Pioneerikoulutuspataljoonasta hänet määrättiin 24. huhtikuuta 1919 alkaen Pioneeripataljoona 1:n (tunnettiin myöhemmin nimellä Pioneeripataljoona) muonitusmestariksi ja edelleen 30. elokuuta 1923 pataljoonan rahastonhoitajaksi ja toimi satunnaisesti myös pataljoonan talouspäällikön viransijaisena.


title: Emil Vanninen

text: Talvisotaan Vanninen osallistui talouspäällikkönä Pioneerikoulutuskeskuksessa, josta hänet siirrettiin välirauhan aikana Pioneeripataljoona 2:een talouspäälliköksi ja myöhemmin rahastonhoitajaksi. Jatkosodan puhjettua hänet siirrettiin talousupseeriksi Pioneeripataljoona 14:ään, josta vuonna 1944 hänet siirrettiin edelleen Pioneeripataljoona 15:een. Sotien jälkeen hän siirtyi rahastonhoitajaksi Kouvolan sotilaspiiriin ja Pioneerirykmenttiin. Myöhemmin hänet nimitettiin rykmentin palopäälliköksi. Hänet haudattiin Kouvolaan.


title: Making Enemies Is Good

text: Making Enemys Is Good on ruotsalaisyhtye Backyard Babiesin kolmas virallinen studioalbumi, joka julkaistiin vuonna 2001.


title: Making Enemies Is Good

text: Kappaleessa "I Love To Roll" laulaa ruotsalainen pop-tähti Leila K.


title: Hadoram Shirihai

text: Hadoram Shirihai (1962 Israel) on israelilainen lintutieteilijä.


title: Hadoram Shirihai

text: Shirihai varttui Jerusalemissa. 13-vuotiaana hän ihastui lintuihin ja vietti paljon aikaa tarkkailemalla kahlaajien käyttäytymistä, petolintujen pesimäbiologiaa ja osallistumalla muuttolintututkimuksiin. 1980- ja 90-luvuilla Shirihai asui Eilatissa Punaisenmeren rannikolla, ja perusti sinne kansainvälisen lintujentarkkailukeskuksen (International Birdwatching Center), jonka johtajana hän toimi. Shirihai kunnostautui löytämällä useita uusia lintulajeja läntiselle palearktiselle alueelle, samoin tietysti uusia Israelin linnustoon. Hän toimi lintumatkojen oppaana Negevin autiomaassa, jossa hän tutustutti matkailijat paikallisiin harvinaisuuksiin aavikkopöllöön ("Strix butleri") ja nubiankehrääjään ("Caprimulgus nubicus") ja moniin muihinkin alueen harvinaisuuksiin.


title: Hadoram Shirihai

text: Shirihai on kirjoittanut lukuisia lintujen määritysartikkeleita, joita on julkaistu muun muassa British Birdsissä. Yhdessä David Christien kanssa hän kirjoitti "The Macmillan Birder's Guide to European and Middle Eastern birds". Hänen pääteoksensa on "The Birds of Israel".


title: Hadoram Shirihai

text: 1990-luvun puolivälissä Shirihai ryhtyi tutkimaan valtamerien linnustoa ja nisäkkäitä, erityisesti eteläisen pallonpuoliskon. Näiden tutkimusten tuloksena hän julkaisi teoksen "The Complete Guide to Antarctic Wildlife".


title: Hadoram Shirihai

text: Shirihai on yksi niistä harvoista, joka on vieraillut lähes kaikilla Antarktista ympäröivillä saarilla ja albatrossiyhdyskunnissa, joissa hän on erikoistunut tutkimaan lajien höyhenpukujen vaihtelua ja lajinmääritystä.


title: Pajurohdos

text: Pajurohdokset ovat pajun kuoresta tai lehdestä valmistettuja, salisylaatteja sisältäviä luontaistuotteita tai lääkevalmisteita, joiden yleisimpiä käyttötarkoituksia ovat kuumeen hoito ja päänsäryn tai reumaattisen kivun lievitys. Rohdoksista on myös ollut apua pitkittyneiden kiputilojen ja migreenin hoidossa.


title: Pajurohdos

text: Pajurohdokset voidaan jaotella niiden valmistustavan ja koostumuksen mukaan kahteen eri ryhmään:Lisäksi pajurohdoksiksi voidaan käsittää myös luonnontuotteet, jotka sisältävät muista kasveista saatujen ainesosien lisäksi pieniä määriä pajun lehtiä, kuorta tai niistä tehtyä uutetta. Koostumuksesta riippuen pajurohdoksia voidaan markkinoida joko kasvirohdosvalmisteena tai ravintolisänä.


title: Pajurohdos

text: Pajurohdosten vaikutusmekanismi on samantapainen kuin asetyylisalisyylihapolla; pajurohdoksen sisältämät salisylaatit pilkkoutuvat salisiiniksi ihmisen ruoansulatuskanavassa, josta salisiini imeytyy vereen. Veren mukana yhdiste kulkeutuu muualle elimistöön ja hajoaa edelleen salisyylihapoksi.


title: Pajurohdos

text: Luonnon salisylaatit ovat synteettistä johdannaistaan, asetyylisalisyylihappoa tehokkaampia kivunlievittäjiä. Teho saattaa perustua rohdosten sisältämiin muihin kasviperäisiin yhdisteisiin, kuten flavonoideihin . Synteettisiin johdannaisiin verrattuna pajurohdosten etuna on myös niiden vatsaystävällisyys.


title: Pajurohdos

text: Kiinalainen, egyptiläinen, kreikkalainen, intialainen ja roomalainen kansanlääketiede on tuntenut pajunkuoren käytön särkyyn ja kuumeeseen jo tuhansia vuosia; pajurohdosten valmistukseen ja käyttöön opasti mm. Egyptissä 1500 eaa. kirjoitettu ote Ebersin papyruksesta. Pajurohdosten nykyisen käytön keksijänä pidetään pastori Edmund Stonea, joka keksi kokeilla pajua malarian hoitoon 1750-luvun Englannissa. Rohdoksissa tehoaineena toimivan salisiinin eristäminen pajun kuoresta vuonna 1829 aloitti kehitystyön, joka johti ehkä maailman eniten käytetyn lääkkeen, Aspirinin, syntyyn.


title: Stockholm Syndrome

text: Stockholm Syndrome on ruotsalaisyhtye Backyard Babiesin vuonna 2003 julkaistu neljäs virallinen studioalbumi.


title: Stockholm Syndrome

text: Kappale ”Minus Celcius” julkaistiin singlenä, ja se nousi Suomen virallisen listan sijalle 16.


title: Luettelo Mikko Kuustosen kappaleista

text: Tämä on luettelo Mikko Kuustosen levyttämistä kappaleista aakkosjärjestyksessä.


title: Luettelo Mikko Kuustosen kappaleista

text: Listassa on kaikkiaan 143 kappaletta.


title: People Like People Like People Like Us

text: People Like People Like People Like Us on Backyard Babiesin viides studioalbumi, joka julkaistiin 21. huhtikuuta 2006. Albumin on tuottanut Nicke Andersson (The Hellacopters). Albumilta on tehty kolme musiikkivideota, kappaleista "The Mess Age (How Could I Be So Wrong)", "Dysfunctional Professional" ja "Roads".


title: People Like People Like People Like Us

text: Albumi nousi Suomen virallisen listan sijalle 22.


title: Anne Seppälä

text: Anne Seppälä (s. 19. toukokuuta 1939 Tampere) on suomalainen kirjailija. Hän on kirjoittanut idylliseen maalaiskylään sijoittuvan "Katajamäki"-viihderomaanisarjan kirjailijanimellä Anneli Kivelä. Omalla nimellään Seppälä on kirjoittanut muun muassa nuorille suunnatun "Koirakaverit"-sarjan.


title: Anne Seppälä

text: Seppälä opiskeli Tampereen yliopistossa tiedotusoppia ja kirjallisuutta. Työurallaan hän toimi pitkään kustannustoimittajana. Seppälä on työskennellyt myös toimittajana Vaasa-lehdessä ja Hämeen Sanomissa.


title: Anne Seppälä

text: Seppälä on eläkkeellä ja asuu Hattulassa.


title: Kiyoshi Hikawa

text: Kiyoshi Hikawa (; s. 6. syyskuuta 1977 Fukuoka) on japanilainen laulaja. Hän on ansiokkaasti pitänyt enkaa suosiossa nuoremmankin yleisön keskuudessa. Hän on esiintynyt myös kansainvälisesti. Ensimmäiset levytyksensä hän julkaisi vuonna 2000.


title: Preeriakanat

text: Preeriakanat ("Tympanuchus") on metsäkanojen alaheimoon kuuluva lintusuku.


title: Espoon Sähkö

text: Espoon Sähkö oli Espoon kaupungin omistama energiayhtiö, jonka kaupunki myi useassa eri vaiheessa.


title: Espoon Sähkö

text: Ensimmäisessä vaiheessa yhtiön pääosakkuus, 60 prosenttia äänivallasta myytiin E.ON-yhtiölle, ja viimein vähemmistöosakkuus vuonna 2006 lähes pakkotilanteessa Fortumille.


title: Espoon Sähkö

text: Espoo myi viimeisen kolmanneksen omistamastaan sähköyhtiöstä Fortumille tammikuussa 2006. Fortum maksoi 68 euroa per osake. Myyntivarat sijoitettiin rahastoon vuonna 2006. Tuotto-odotus oli 5–6 % eli noin 20 miljoonaa euroa vuodessa. Espoon Sähkön myyntiä arvosteltiin ankarasti.


title: Espoon Sähkö

text: Myyntivarat sijoitettiin rahastoon vuonna 2006. Tuotto-odotus oli 5–6 % eli noin 20 miljoonaa euroa vuodessa. Kaupunginjohtaja Marketta Kokkonen arvioi kaupan jälkeen 365 miljoonan euron rahaston kasvavan 560-610 miljoonaan euroon vuoteen 2015 mennessä. Espoo kilpailutti salkunhoidon 44 omaisuudenhoitoyhtiön kesken. Kolme salkkua annettiin suomalaiselle yhtiölle ja kolme ulkomaiselle yhtiölle, jokaiselle 60 miljoonaa. Kukin salkunhoitaja sai 0,5 % pääoman arvosta eli vajaa kaksi miljoonaa euroa. Vuonna 2007 paras tuotto tuli kaupungin itse sijoittamista varoista ja vain kolme salkunhoitajaa pääsi plussan puolelle.


title: Espoon Sähkö

text: Myynnistä saatujen varojen sijoitustuotto on laskenut miinusmerkkiseksi. Marketta Kokkonen lausui Espoon Sähkön myynnistä lokakuussa 2006: ”365 miljoonan euron on säilyttävä myös jälkipolville. Siksi olemme valinneet maailman parhaat salkunhoitajat.” Espoon Sähkön myyntisalkku tuotti vuonna 2007 0,13 %. 1.1.2008.–30.6.2008 Espoon Sähkön myyntisalkku tuotti tappiota viisi prosenttia.


title: Espoon Sähkö

text: Espoossa salkunhoitajia valvoo kaupungin kehitysjohtaja. Hän ei kuitenkaan ota kokonaisvastuuta koko rahasumman riskistä ja hajautuksesta. Kokonaisvastuuta ei toimittaja Marko Junkkarin mukaan näytä ottavan Espoossa kukaan. Salkunhoitajasta aiheutuva riskiä on vähennetty palkkaamalla kuusi salkunhoitajaa. Heille allokaatio on sovittu. Esimerkiksi eläkeyhtiöiden käyttämän koko rahamassan allokaatiopäätökset (jako omaisuusluokkiin) jätetään kuitenkin Espoossa tekemättä.


title: Marunakanat

text: Marunakanat ("Centrocercus") on metsäkanojen alaheimoon kuuluva lintusuku.


title: Peter Colston

text: Peter R. Colston (1935) on englantilainen lintutieteilijä.


title: Peter Colston

text: Colston toimi vanhempana kuraattorina British Museumissa eläkkeelle jäämiseensä saakka 1995. Hän liittyi museon henkilökuntaan vuonna 1961. Colston suoritti keräilymatkoja Andalusiaan, Australiaan ja Afrikkaan. Hän erikoistui Afrikan lintuihin julkaisten kuvauksen neljästä uudesta lintulajista, muun muassa tulearantetrakasta ("Xanthomixis apperti"). Vuosien 1989 ja 1995 välillä Colston matkusti yksityisesti Kiinaan Per Alströmin ja Urban Olssonin kanssa. He löysivät ja kuvailivat kolme aikaisemmin kuvailematonta uunilintulajia ("Phylloscopus").


title: Per Alström

text: Per Alström (s. 1961) on ruotsalainen lintutieteilijä.


title: Per Alström

text: Alström työskentelee tutkijana Uppsalan yliopistossa.


title: Per Alström

text: Alström on kirjoittanut noin 80 artikkelia linnuista, pääasiassa lintujen määrittämisestä, taksonomiasta ja systematiikasta. Hän on asunut Aasiassa noin kolme vuotta tutkien sikäläistä linnustoa, ja on kuvaillut tieteelle useita uusia lintulajeja, muun muassa sichuaninuunilinnun ("Phylloscopus yunnanensis").


title: Taide (lehti)

text: Taide-niminen aikakauslehti on ilmestynyt kolmessa eri vaiheessa. Ensimmäinen julkaistiin vuonna 1930, seuraava 1945-1952 ja nykyinen vuodesta 1959 alkaen.


title: Taide (lehti)

text:
Nykyinen kuvataiteen erikoislehti käsittelee kotimaista ja ulkomaista kuvataidemaailmaa. Lehti julkaisee artikkeleita, kolumneja, haastatteluja ja kritiikkejä, ja niissä esitellään taiteen teoreettisia kysymyksiä ja kuvataiteen ilmiöitä.
Taide on ainoa suomalainen laaja-alainen kuvataidelehti. Lehti ilmestyy kuusi kertaa vuodessa, ja sen levikki on 4 300.
Taide-lehteä julkaisee Kustannus Oy Taide, joka kustantaa myös kirjoja ja toimittaa taiteilijamatrikkelia.


title: Taide (lehti)

text: Lehden päätoimittajaksi valittiin tammikuussa 2009 Pessi Rautio.


title: Taide (lehti)

text: "Taide"-nimisen lehden ensimmäinen numero ilmestyi maaliskuussa 1930. Sen nimiösivulla ilmoitettiin, että lehti ilmestyy kerran kuukaudessa. Toimittaja oli Ville Väisänen ja sihteeri A. Pienimäki. Avustajia olivat Wäinö Aaltonen, Ernst Lampén, Hilda Dellmann, Joel Lehtonen, Jussi Kari, Olli Nuorto, Toivo Raita ja Heikki Välisalmi.


title: Taide (lehti)

text: Lehden ohjelma oli: "Kaikki taiteen ja taide kaikkien hyväksi". Toimitus määritteli, että lehti on "kaikkien oma lehti, jossa kaikista valtiollisista puolueintresseistä vapaana seurataan taidetta ja taiteilijoita. Se ei erikoistu minkään eri taiteenhaaran palvelukseen, vaan seuraa yhtä lämpimällä mielenkiinnolla sen kaikkia aloja ja muotoja, ja on siis yleinen taidelehti. -- Tunnettu asia on, että jo kauan aikaa on taiteilijapiireissämme kytenyt toive, että perustettaisiin tämänkaltainen lehti, joka olisi pyhitetty vain taiteelle eikä ollenkaan politiikalle".


title: Taide (lehti)

text: Lehdestä ilmestyi kaksi numeroa. Sisältö painottui esittäviin taiteisiin.


title: Taide (lehti)

text: Vuonna 1945 alkoi ilmestyä aikakauslehti "Taide", jonka päätoimittajana oli aluksi E. J. Vehmas ja vuodesta 1949 Alf Krohn. Sen määrittely oli: ”Kuvaamataiteita sekä sovellettuja taiteita ja arkkitehtuuria käsittelevä aikakausjulkaisu”. Kustantaja oli Kustannusosakeyhtiö Kirjamies ja myöhemmin Kustannusaitta. Lehden oli määrä ilmestyä kuusi kertaa vuodessa, mutta usein yhdistettiin kaksi numeroa ilmestymään samanaikaisesti. Ensimmäiseen numeroon kirjoittivat päätoimittajan lisäksi muun muassa Onni Okkonen, Ragnar Ekelund, Eila Pajastie, Edvard Richter, Weikko Puro ja Sirkka Kallio-Visapää.


title: Taide (lehti)

text: Uuden Taide-lehden syntyä ideoitiin tammikuussa 1959 Helsingin yliopiston juhlasalissa kokoontuneilla kulttuuripoliittisilla neuvottelupäivillä. Lehden näytenumero julkaistiin syksyllä 1959 nimellä "Taide 60" ja se alkoi ilmestyä säännöllisesti vuodesta 1960 alkaen, aluksi neljä numeroa vuodessa.


title: Taide (lehti)

text:
Taide-lehden ensimmäinen päätoimittaja, taidemaalari ja professori Erkki Koponen totesi lehden linjasta:
Erkki Koposen Taide-lehden alun päätoimittajakauden pääkirjoitukset olivat usein ohjelmallisia, kuten ”Ongelmamme” (4/1960), ”Nykytaiteen museo” (1/1961) ja ”Kansallinen taide” (2/1961).


title: Taide (lehti)

text: Lehti on käsitellyt suomalaista ja ulkomaista nykytaidetta, kuvataiteilijoita, sekä taiteen teorioita. Esimerkiksi vuonna 1969 lehdessä julkaistiin Pariisissa asuneen, unkarilaissyntyisen taiteilijan Nicolas Schöfferin artikkeli, jossa hän totesi:


title: Taide (lehti)

text: 1970-luvulla lehti julkaisi aineistoa kansainvälisestä taiteesta sekä Venäjän ja Neuvostoliiton avantgardesta, mutta melko vähän artikkeleita sosialistisesta realismista. Esimerkiksi vuoden 1974 kakkosnumeron teemana oli futurismi.


title: Mira Keränen

text: Mira Keränen (s. 14. joulukuuta 1986 Turku) on suomalainen kilpa-aerobikkaaja.


title: Mira Keränen

text: Keränen on harrastanut aerobicia vuodesta 2000 ja osallistui kilpailuihin ensimmäisen kerran vuonna 2001. Aiemmin hän harrasti rytmistä voimistelua. Hän kilpaili aluksi FISAF-liiton säännöillä käydyissä kilpailuissa ja voitti 14–16-vuotiaiden Suomen-mestaruuden vuosina 2001 ja 2002 sekä 17–19-vuotiaiden SVoLin mestaruuden vuonna 2004. Keräsen ensimmäiset kansainväliset arvokilpailut yksilösarjassa olivat FISAFin vuoden 2004 Euroopan-mestaruuskilpailut, joissa hän sijoittui kahdeksanneksi. Ryhmäsarjassa hän kilpaili seuransa Turun Urheiluliiton Team Spirit -joukkueessa ja oli voittamassa ryhmäsarjan Euroopan-mestaruutta vuonna 2003, maailmanmestaruutta 2004, MM-pronssia 2003 ja Suomen-mestaruutta 2003 ja 2004.


title: Mira Keränen

text: Yksilösarjassa Keränen voitti kilpa-aerobicin Suomen-mestaruuden neljästi, vuosina 2007, 2008, 2009 ja 2010. Huhtikuussa 2008 pidetyissä SM-kilpailuissa hän sai 20 yhteispistettä, taiteellisuudesta 8,6 pistettä, tekniikasta 8,15 pistettä ja vaikeudesta 3,25 pistettä, kun toiseksi sijoittunut Saija Saarinen sai 19,3 pistettä. Keränen ylitti noissa kilpailuissa 20:n pisteen rajan ensimmäisen kerran urallaan. Vuonna 2005 hän voitti SM-hopeaa ja vuonna 2006 SM-pronssia.


title: Mira Keränen

text:
Keränen kilpaili Kansainvälisen voimisteluliiton FIGin järjestämissä Euroopan-mestaruuskilpailuissa vuosina 2007 ja 2009 sekä maailmanmestaruuskilpailuissa vuosina 2008 ja 2010. EM-kilpailuissa hän oli vuonna 2007 16. ja vuonna 2009 15., MM-kilpailuissa vuonna 2008 22. ja vuonna 2010 28. Hänen oli tarkoitus osallistua myös vuoden 2005 EM-kilpailuihin, mutta nivelsidevamma, jonka hän sai kymmenen päivää ennen kilpailujen alkua, esti kilpailumatkan. Sama vamma esti osallistumisen myös seuraavan vuoden MM-kilpailuihin.
Keräsen valmentajina toimivat Päivi Granholm, Hanna Kiviharju ja Pertti Sahlberg. Juniorivuosina häntä valmensi Anna-Maria Tamminen. Keräsen managerina toimi suomalainen yritys nimeltä SportElite.


title: Mira Keränen

text: Keränen ilmoitti lokakuussa 2011 päättävänsä kilpaurheilu-uransa.


title: Mira Keränen

text: Keränen kirjoitti ylioppilaaksi Turun Suomalaisen Yhteiskoulun lukiosta vuonna 2006, minkä jälkeen hän on opiskellut valtio-oppia Turun yliopistossa. Armeijan Keränen suoritti vuonna 2013 Suomen kansainvälisissä valmiusjoukoissa Säkylässä ja on sotilasarvoltaan alikersantti.


title: Reiderland

text: Reiderland on Alankomaiden entinen kunta, joka sijaitsi Groningenin provinssissa. Asukkaita kunnassa oli 6 979 (31.12.2008) ja väestötiheys oli 71 as./km². Kunnan pinta-ala oli 156,72 neliökilometriä, josta vettä oli 58,28 km². Kunnan keskustaajama oli Beerta. Reiderlandin pormestari oli Lo van Kats.


title: Reiderland

text: Nykyinen Reiderlandin kunta muodostui 1. tammikuuta 1990, kun kunnat Beerta, Finsterwolde ja Nieuweschans (nyk. Bad Nieuweschans) yhdistyivät. Nykyisen nimensä kunta sai 1. heinäkuuta 1991. Vuonna 2010 Reiderland yhdistyi Scheemdan ja Winschotenin kanssa muodostaen uuden kunnan Oldambt.


title: Reiderland

text: Alankomaiden itäisin piste sijaitsee Reiderlandin Bad Nieuweschansissa. ()


title: Reiderland

text: Bad Nieuweschans, Beersterhoogen, Beerta, Booneschans, Drieborg, Ekamp, Finsterwolde, Finsterwolderhamrik, Ganzedijk, Goldhoorn, Hamdijk, Hongerige Wolf, Kostverloren, Kromme-Elleboog, Nieuw-Beerta, Nieuwe Statenzijl, Oude Statenzijl, Oudedijk, Oudezijl ja Ulsda.


title: Reiderland

text: Reiderlandin pormestarina toimi Lo van Kats. Reiderland oli yksi Alankomaiden neljästä kunnasta, joissa on kommunistikunnanvaltuutettuja (kolme muuta kuntaa olivat Heiloo, Scheemda ja Lemsterland). Reiderlandin kunnanvaltuustossa oli 13 paikkaa ja ne jakaantuvat seuraavasti:


title: Ola Toivonen

text: Ola Toivonen (s. 3. heinäkuuta 1986 Degerfors) on ruotsalainen jalkapalloilija, pelipaikaltaan hyökkäävä keskikenttäpelaaja tai hyökkääjä. Hän edustaa Ligue 1:ssä pelaavaa Toulousea.


title: Ola Toivonen

text: Toivosen kasvattajaseura on Degerfors IF. Hän pelasi vuodet 2006–2008 Ruotsin pääsarjassa Allsvenskanissa; kauden 2006 Örgrytessä ja kaudet 2007–2008 Malmössä. Vuosina 2009–2013 hän pelasi Hollannissa Eredivisie-joukkue Eindhovenissa. Tammikuussa 2014 Toivonen siirtyi Rennaisiin.


title: Ola Toivonen

text: Toivonen kuului Ruotsin alle 21-vuotiaitten maajoukkueryhmään. Ruotsin A-maajoukkueessa hän debytoi tammikuussa 2007 Venezuelaa vastaan.


title: Ola Toivonen

text: Toivosen Yrjö-isä syntyi Riihimäellä Suomessa, mutta muutti Ruotsiin jo lapsena. Ola Toivosesta on kuitenkin käytetty lempinimeä Finnsisu.


title: Elitserien (jääpallo)

text: Elitserien () on Ruotsin jääpallon pääsarja. Sarja käynnistyi kaudella 2007/2008, kun se korvasi Allsvenskanin korkeimpana sarjatasona.


title: Elitserien (jääpallo)

text: Ruotsissa pelattiin jääpallon mestaruudesta ensi kertaa vuonna 1931 1. divisioonan nimellä, joka oli jaettu useisiin alueellisiin lohkoihin. Kaudella 1981/1982 perustettiin Allsvenskan, joka oli sekin aluksi yhä jaettu kahteen maantieteelliseen lohkoon, ja lohkojen parhaat etenivät "Elitserien"-jatkosarjaan. 2000-luvun alkupuolella alkoivat suunnitelmat uuden sarjan luomisesta, ja ensimmäinen koko kauden mittaisen ja maan kattavan "Elitserien"-sarjan kausi pelattiin kaudella 2007/2008. Nykyisin Allsvenskan on toiseksi korkeimman sarjatason nimi.


title: Elitserien (jääpallo)

text: Sarjassa 14 joukkuetta pelaa kaksinkertaisen sarjan. Kauden päätteeksi kahdeksan parasta etenevät puolivälieriin, joukkueet sijalla 9-10 jäävät Elitserieniin, mutta eivät myös putoa karsintoihin eivätkä nouse puolivälieriin, joukkueet sijalla 11-12 putoavat karsintoihin, jossa he taistelevat Allsvenskanista tulleita joukkueita vastaan Elitserieniin nousuun ja sijalla 13-14 olevat joukkueet putoavat suoraan Allsvenskaniin. Puolivälierien alkaessa 4 parasta valitsevat joukkueen sijoilla 5-8 jonka kanssa he pelaavat puolivälierän. Valinta alkaa parhaasta joukkueesta, eli sijalla 1 olevasta joukkueesta, sitten toinen, kolmas ja neljäs. Neljäs joutuu ottamaan joukkueen, jota 3 parasta ei valinnut. Yleensä yritetään valita huonoin joukkue, mutta valinnassa kannattaa miettiä myös matkan pituutta ja kustannuksia. Puolivälierät pelataan paras kolmesta, ja välierät paras viidestä -periaatteella. Yksiosainen loppuottelu pelataan maaliskuussa Uppsalan Studenternasin kentällä.


title: Elitserien

text: Elitserien voi tarkoittaa seuraavia asioita:


title: Broberg/Söderhamn Bandy

text: Broberg/Söderhamn Bandy, aikaisemmin "Brobergs IF", on Ruotsin pääsarjassa Elitserienissä pelaava jääpalloseura Söderhamnin kaupungista. Broberg on Söderhamin itäosassa sijaitseva asuntoalue. Seura on voittanut Ruotsin mestaruuden viidesti.


title: Broberg/Söderhamn Bandy

text: Seuran toiminta alkoi vuonna 1919 epävirallisesti kaveriporukkana, joka pelasi kesäisin jalkapalloja talvisin jääpalloa, alun perin Färsjön-järven jäällä. Brobergs IF perustettiin samana vuonna. Alkuaikoina seura harjoitti jää- ja jalkapallon lisäksi mm. uintia, vesipalloa, hiihtoa, nyrkkeilyä ja mäkihyppyä.


title: Broberg/Söderhamn Bandy

text: Vuonna 1930 seura muutti pelaamaan Faxevallen-kentälle, ja se pelasi ensimmäistä kertaa korkeimmalla sarjatasolla vuonna 1933. Seuraavana vuonna Brobergin pelaajat, Ingvar Wasberg, Erik Fryklund ja Gustav Ludvigsson esiintyivät ensi kertaa Ruotsin maajoukkueessa.


title: Broberg/Söderhamn Bandy

text: Mestaruusloppuotteluun Broberg selviytyi ensi kerran vuonna 1947, ja voitti kamppailussa Västeråsin maalein 4-2. Vielä seuraavana vuonna se saavutti mestaruushopeaa, mutta sittemmin uutta suurmenestykautta saatiin odotella 1960- ja 1970-luvuille, jolloin seura voitti neljä mestaruuskultaa ja useita himmeämpiä mitaleita.


title: Broberg/Söderhamn Bandy

text: Lokakuussa 2008 perustettiin erillinen yhtiö "Broberg/Söderhamn Bandy AB".


title: Broberg/Söderhamn Bandy

text:
Saavutuksia Ruotsin pääsarjassa
Kansainvälisiä saavutuksia


title: Wrede af Elimä

text: Wrede af Elimä on vanha ruotsalainen ja suomalainen vapaaherrallinen aatelissuku, baltiansaksalaista alkuperää. Ruotsissa sukuun on historiallisesti kuulunut paljon sotilaita, Suomessa eri alojen vaikuttajia. Suku elää edelleen sekä Ruotsissa että Suomessa.


title: Wrede af Elimä

text: Vanhaa aatelia (uradel) edustavan Wreden suvun oletetaan olevan lähtöisin Saksan Westfalenista, jossa vuonna 1202 oli Arnsbergin kreivin palveluksessa Everhardus Wrethe -niminen henkilö. Suvun oletetaan siirtyneen Millinghausenin kautta Liivinmaalle viimeistään 1500-luvun keskivaiheilla. Siellä suvun varhaisin tunnettu edustaja oli 1500-luvun jälkipuoliskolla elänyt saksalaisen ritarikunnan ritari ja hovijunkkari Caspar Wrede, Wredenhoffin ja Nyenhoffin herra. Hänen poikansa ratsumestari Henrik Wrede asettui vuoden 1600 tienoilla Ruotsin palvelukseen ja tuli kuuluisaksi pelastaessaan kuningas Kaarle IX:n hengen – uhraten samalla omansa – Kirkholman taistelussa vuonna 1605 tarjotessaan hänelle oman ratsunsa. Kiitollisena kuningas luovutti vuonna 1608 hänen leskelleen ja lapsilleen Elimäen neljänneskunnan sekä eräitä muita alueita rälssimaaksi ikuisiksi ajoiksi, oikeudella perustaa säteri haluamaansa paikkaan. Suvun suomalaisen haaran edustajat perustivat kyseiselle alueelle myöhemmin kymmenkunta kartanoa.


title: Wrede af Elimä

text: Isänsä ansioiden johdosta Henrik Wreden pojat naturalisoitiin vuonna 1625 Ruotsin aateliin ja kuningatar Kristiina korotti heidät vuonna 1653 vapaaherralliseen säätyyn. Suku esiteltiin seuraavana vuonna Ruotsin ritarihuoneelle vapaaherrallisena sukuna numero 44 nimellä "Wrede af Elimä". Sukuun kuulunut maamarsalkka Fabian Wrede korotettiin vuonna 1687 kreiviksi, mutta kreivillinen suku nro 27 jäi lyhytikäiseksi, sillä hän kuoli ilman miespuolisia jälkeläisiä vuonna 1712. Myös sotamarsalkka Fabian Wrede korotettiin vuonna 1809 kreiviksi, mutta introdusointia ei koskaan suoritettu.


title: Wrede af Elimä

text: Suvun alkuperäinen päämieslinja asettui Baltiaan ja merkittiin vuonna 1746 Viron ja 1870 Saarenmaan ritarihuoneelle nimellä "von Wrede". Eräs sukuhaara viljeli vanhaa Wredenhoffin sukutilaa 1900-luvulle saakka. Baltiaan asettuneen sukuhaaran edustajista ei tiedetä vuoden 1939 jälkeen, mutta he saattoivat siirtyä takaisin Saksaan. Saksassa asuu nykyään myös muita Wrede-nimisiä vapaaherrallisia aatelissukuja.


title: Wrede af Elimä

text:
Suomen ritarihuoneen järjestäytyessä vuonna 1818 suku sai vapaaherrallisena sukuna järjestysnumeron 2 – numero 1 meni Fleming-suvulle. Suku on vuodesta 1810 lähtien omistanut Wredebyn kartanon Anjalassa, nykyisessä Kouvolassa.
Saksasta Suomeen 1919 muuttaneen myöhemmän teollisuusneuvos Kurt Wreden (1893–1974) ei varmuudella tiedetä olevan sukua Suomen Wredeille.


title: Conradi

text: Conradi voi tarkoittaa seuraavaa:


title: Poias

text: Poias oli kreikkalaisessa mytologiassa yksi argonauteista ja Herakleen ystävä. Poias oli erityisen hyvä jousiampuja, ja erään version mukaan hän tappoi Taloksen, argonauttien retkellään tapaamaan jättiläismäisen pronssisen miehen, nuolellaan.


title: Poias

text: Kun Herakles oli tekemässä kuolemaa puettuaan päälleen Nessoksen vereen kastetun viitan, hän tuskissaan vaelsi vuorelle ja rakensi sinne rovion. Noustuaan sen päälle hän antoi käskyn sen sytyttämisestä, mutta kukaan ei halunnut sitä tehdä. Laumaansa etsimässä ollut Poias osui paikalle ja sytytti rovion, ja sai Herakleelta lahjaksi tämän jousen. Yleisemmän version mukaan rovion kuitenkin sytytti Poiaan poika Filoktetes.


title: Von Christiersson

text: Von Christiersson [fon 'kriššärson] on suomalainen, ruotsinvallan aikainen aatelissuku. Ruotsin ritarihuoneeseen suku on introdusoitui numerolla 1725, Suomen ritarihuoneeseen numerolla 110, nimellä von Christierson. Sortovuosien aikana suvun jäseniä muutti Axel Wahrenin houkuttelemana suomalaiseen siirtokuntaan Reedleyyn, Kaliforniaan. Tämä Edvard Waldemar Von Christiersonin sukuhaara on myöhemmin vaikuttanut Yhdysvaltain laivastossa.


title: Eumelos

text: Eumelos oli kreikkalaisessa mytologiassa Ferain kuningas ja Admetoksen ja Alkestiin poika. Hän nai Ikarioksen tyttären Ifthimen. Troijan sodassa hän johti yhtätoista laivaa miehistöineen taisteluun Troijaa vastaan.


title: Eumelos

text: Eumelos oli tunnettu nopeista hevosistaan, jotka itse Apollon oli kouluttanut. Hän osallistui niillä valjakkoajoon Patrokloksen muistokisoissa ja olisikin voittanut, ellei hänen vaununsa olisi rikkoutunut kesken kisaa. Hän oli myös yksi Troijan puuhevoseen piiloutuneista sotureista.


title: Rainer Virtanen

text: Kaarlo Rainer Virtanen (1. toukokuuta 1920 Pyhäjärvi Ul – 27. tammikuuta 1973 Helsinki) oli suomalainen poliitikko ja kaavaaja. Virtanen toimi muun muassa SKDL:n kansanedustajana (1954–1972), Karkkilan kauppalanvaltuuston puheenjohtajana sekä Suomen kommunistisen puolueen monissa eri tehtävissä.